Diari Oficial de la Generalitat Valenciana


Sumari del DOGV 5809, del 18-07-2008 (2008/8806)

RESOLUCIÓ de 11 de juny de 2008, de la directora general de Gestió del Medi Natural, per la qual s'ordena la publicació de determinades declaracions d'impacte ambiental corresponents als municipis d'Orihuela, Morella, Millena, Benillup, Alzira, Nules i Les Useres.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5809

Data del DOGV
:   18-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8806


Data del document
:   11-06-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Nules
    * Alzira
    * Orihuela
    * Morella
    * Millena
    * Benillup
    * Useres, les
    * impacte ambiental

RESOLUCIÓ de 11 de juny de 2008, de la directora general de Gestió del Medi Natural, per la qual s'ordena la publicació de determinades declaracions d'impacte ambiental corresponents als municipis d'Orihuela, Morella, Millena, Benillup, Alzira, Nules i Les Useres. [2008/8806]  
De conformitat amb l'article 28 del Decret 162/1990, de 15 d'octubre, del Consell, pel qual s'aprova el Reglament per a l'execució de la Llei 2/1989, de 3 de març, d'impacte ambiental, el qual estableix que una vegada transcorregut el termini assenyalat en l'article 26 sense que s'hagen plantejat discrepàncies, i sense perjudici de la seua notificació al titular, la declaració d'impacte ambiental s'haurà de publicar en el Diari Oficial de la Comunitat Valenciana, resolc:  
Article únic  
Publicar en el Diari Oficial de la Comunitat Valenciana les declaracions d'impacte ambiental corresponents als expedients 189/05-AIA Orihuela, 070/05-AIA Morella, 110/05-AIA Millena, Benillup, 323/06-AIA Alzira, 327/06-AIA Nules, i 112/04 AIA Les Useres.  
València, 11 de juny de 2008.-La directora general de Gestió del Medi Natural: M. Ángeles Centeno Centeno.  
Declaració d'impacte ambiental  
1. Dades de l'expedient en el Servei d'Avaluació d'Impacte Ambiental  
Expedient: 189/05-AIA  
Títol: Pla parcial d'ordenació modificatiu del Pla general municipal d'ordenació urbana d'Orihuela (Alacant), nou sector parc comercial Las Playas  
Promotor: Ajuntament d'Orihuela  
Autoritat substantiva: Conselleria de Territori i Habitatge. Comissió Territorial d'Urbanisme d'Alacant  
Localització: Terme municipal d'Orihuela (Alacant)  
Límits  
Nord: barranc de Las Estacas i sector Playa Flamenca Oeste  
Est: sector PAU-3, en execució  
Sud: viari de sistema general  
Oest: autopista AP-7  
2. Descripció del projecte  
Objecte del projecte  
La proposta té com a objecte fonamental dotar l'àrea metropolitana de la zona litoral del terme municipal d'Orihuela d'un parc terciari-comercial i d'oci.  
Descripció de les característiques més rellevants del projecte  
- Localització  
L'àmbit de l'actuació es troba situat en la zona costanera d'Orihuela, al costat l'autopista de peatge Alacant-Cartagena i entre el sector PAU-3 i el sòl urbà consolidat de Playa Flamenca Oeste.  
- Planejament vigent i proposat  
L'actual Pla general municipal d'ordenació urbana del terme municipal d'Orihuela va ser aprovat definitivament el 25 de juliol de 1990 per la Comissió Territorial d'Urbanisme, pel que fa a les determinacions relatives als sòls urbans i no urbanitzables, i el 27 de juliol de 1994 pel que fa a les determinacions del sòl urbanitzable.  
- Ordenació prevista i usos  
A continuació es mostren de manera resumida les característiques més rellevants del planejament detallat establit:  
  
Pel que fa als usos plantejats, s'estableix la zonificació següent:  
Zona amb destinació privada:  
- Zona terciària comercial: zona d'edificació d'ús terciari en qualsevol de les seues variants, amb especial predomini de l'ús comercial, i constitueix la major part de la zona d'edificació privada del sector; sent la tipologia edificatòria plantejada, l'oberta.  
- Zona terciària hotelera: zona d'edificació d'ús terciari en la seua variant hotelera, amb tipologia edificatòria oberta.  
- Infraestructures: zona de reserva per a l'edificació d'infraestructures privades com a centres de transformació.  
Zona amb destinació pública:  
- SJL. Zona verda: zona destinada a jardins i zones d'esplai.  
- SRV-SAV. Viari i aparcaments: zona destinada a viari i zones d'aparcament; sent 1.722 el nombre de places en viari reservades en l'ordenació.   
- Anàlisi d'alternatives i justificació de la solució adoptada  
S'ha realitzat una anàlisi d'alternatives de l'ordenació detallada en el pla parcial; i atés que no hi ha, a priori, afeccions legals i ambientals rellevants que facen inviable la proposta, es considera apropiada la ubicació escollida per al desenvolupament d'aquest pla parcial.  
Entre les característiques de la proposta triada, s'ha optat per dissenyar la zona verda i els aparcaments de manera perimetral, connectats a través d'un viari de circulació exterior. Es manté el viari exterior ja establit pel PGMOU i se situa una rotonda centrada d'accés de manera que s'afavorisca la fluïdesa en la circulació.  
Tramitació administrativa  
En data 25 d'octubre de 2005 l'Ajuntament d'Orihuela remet estudi d'impacte ambiental juntament amb la documentació tècnica, i s'incoa el corresponent expedient d'avaluació d'impacte ambiental.  
En la sessió ordinària efectuada en data 29 de setembre de 2005, el Ple de l'Ajuntament acorda aprovar provisionalment el programa per al desenvolupament de l'actuació integrada del sector Parc comercial Las Playas, del Pla general d'ordenació urbana d'Orihuela; segons es desprén del certificat subscrit pel secretari general de l'Ajuntament d'Orihuela i l'alcalde de l'esmentada localitat, de data de 4 d'octubre de 2005.  
1. Informació pública  
L'alternativa tècnica d'aquest programa va ser exposada al públic mitjançant un anunci publicat en el DOGV núm. 4773, de data 11 de juny de 2004, i en el diari La Verdad, de data 4 de juny de 2004.  
2. Resum d'al·legacions  
Durant el període d'informació pública es va presentar únicament una al·legació de caràcter urbanístic, la qual va ser desestimada en el Ple de l'Ajuntament celebrat el dia 29 de setembre de 2005.  
3. Peticions d'informació o documentació complementària  
En data 14 de desembre de 2005, el Servei d'Avaluació d'Impacte Ambiental efectua requeriment de documentació al Servei Territorial de Planificació i Ordenació Territorial d'Alacant, com també a notificació d'aquest a l'Ajuntament d'Orihuela, en la qual s'informa dels aspectes que es considera han de ser ampliats o justificats prèviament a l'emissió de la corresponent declaració d'impacte ambiental:  
1. Estudi de paisatge, en compliment de l'article 11 de la Llei 4/2004, de 30 de juny, de la Generalitat, d'ordenació del territori i protecció del paisatge.  
2. Previsió justificada del volum d'aigua potable necessari; a la qual caldrà adjuntar l'informe favorable de la Confederació Hidrogràfica del Segura o entitat col·laboradora autoritzada per al subministrament d'aigua potable del municipi.   
3. Previsió justificada del volum d'aigües residuals generades, i informe de l'entitat gestora sobre la viabilitat de la gestió de les aigües residuals generades arran del desenvolupament del sector plantejat.  
4. Certificat de l'organisme gestor en què s'assumisca la gestió de l'augment de residus sòlids urbans generats.  
5. Especificació del tractament que s'atorgarà a les aigües pluvials; en cas d'efectuar l'abocament d'aquestes al barranc de Las Estacas, s'haurà de presentar autorització de la Confederació Hidrogràfica del Segura.  
6. Atés que la zona nord del sector es troba plantejada dins dels 100 m de policia del barranc de Las Estacas, s'haurà de presentar autorització de la Confederació Hidrogràfica del Segura, en la qual s'accepte l'ordenació proposada.   
7. En l'àmbit del sector hi ha diversos exemplars de margalló (Chamaerops humilis), com també diversos exemplars de pi blanc i garrofera, per la qual cosa s'haurà d'especificar el tractament que es donarà als exemplars esmentats.  
8. Informe vinculant de la Direcció General de Patrimoni de la Conselleria de Cultura, Educació i Esport, sobre la conformitat del projecte amb la normativa de protecció del Patrimoni Cultural Valencià, d'acord amb l'article 11 de la Llei 4/1998.   
El 2 i 9 de març de 2006, respectivament, l'Ajuntament d'Orihuela remet documentació en resposta al requeriment anteriorment mencionat, constituït per la documentació el contingut de la qual s'especifica a continuació:   
1. S'al·lega que no cal presentar el corresponent estudi de paisatge requerit en la Llei 11/2004, d'ordenació del territori i protecció del paisatge; i s'acull a la disposició transitòria primera de la llei esmentada, en la qual s'estableix que «es podran continuar tramitant i aprovant els instruments de planejament i gestió no adaptats a aquesta llei, d'acord amb les disposicions de la legislació anterior, si es troben en període d'informació pública».   
2. Respecte a l'apartat del requeriment corresponent al compliment de l'article 19.2 de la Llei 4/2004, s'al·lega el mateix que en l'apartat anterior; no obstant això, s'adjunta còpia de l'informe emés per Aquagest Levante, de data 15 de març de 2004, el contingut del qual es detalla en l'apartat relatiu a informes sectorials d'aquesta declaració.   
L'esmentat certificat s'acompanya de còpia de la sol·licitud efectuada a la Confederació Hidrogràfica del Segura, relativa al pronunciament del l'esmentat organisme relatiu a la disponibilitat de recursos hídrics suficients per al proveïment d'aigua potable al sector.   
3. Informe relatiu a la previsió justificada de l'evacuació d'aigües residuals, i sol·licitud d'informe l'Entitat de Sanejament d'Aigües Residuals de la Generalitat Valenciana, de data 1 de febrer de 2006.  
4. Certificat emés per l'empresa Proambiente SL, encarregada de la gestió de residus sòlids urbans en la zona costanera d'Orihuela en el qual s'indica, a data 21 de febrer de 2006, que l'esmentada mercantil es compromet a la recepció de residus sòlids inerts no perillosos assimilables a urbans originats per les obres d'urbanització d'aquest sector.  
5. Estudi hidrològic en què s'inclou el tractament de les aigües pluvials i que acredita que no són abocades al barranc de Las Estacas.   
6. S'adjunta informe emés per enginyer agrònom col·legiat, sense data indicada, en el qual s'especifica el tractament que s'ha de realitzar sobre les espècies vegetals existents en l'àmbit del sector, sent el contingut d'aquest el que a continuació se cita textualment: «En l'àmbit del sector només hi ha 2 exemplars de margalló (Chamaerops humilis), i també hi ha 2 garroferes i uns 10 pins. Tota aquesta vegetació es troba pràcticament a les vores de l'ordenació del sector, zones totes elles destinades a zones verdes, excepte un pi que queda en l'interior de la zona comercial, 3 pins en la zona hostalera i altres 3 o 4 pins que es poden veure afectats per la rotonda que es projecta a la part nord, darrere d'uns habitatges. La resta de pins i margalló queden fora del sector i a la zona del barranc de Las Estacas.  
Aquestes espècies que queden en l'interior del sector s'integraran en les zones verdes, per quedar dins de l'ordenació d'aquest, o bé perquè en ser un nombre tan baix es trasplantaran a aquestes zones verdes projectades».   
En dates 4 d'abril i 25 de maig de 2006, respectivament, es reitera el requeriment de documentació, anteriorment indicat, juntament amb notificació d'advertiment de caducitat, en la qual es comunica que transcorregut el termini de tres mesos sense rebre la documentació esmentada, es tancarà l'expedient iniciat, segons determinen els articles 87.1 i 92 de la Llei 30/1992, de 26 de novembre, de règim jurídic de les administracions públiques i del procediment administratiu comú.   
En data 27 de desembre de 2006, s'efectua consulta al Servei d'Ordenació Territorial d'aquesta Conselleria, en referència al possible risc d'inundació que podria existir en part del sector, indicat en l'informe elaborat per la Confederació Hidrogràfica del Segura, i el contingut de la qual es detalla en l'apartat relatiu a informes sectorials.   
En data 10 de gener de 2007, amb registre d'entrada en aquesta Conselleria 1067/53, Francisco Marcos Ferrer, en representació de la mercantil Marcos y Bañuls SL, remet documentació constituïda per:  
- Informe, de data 13 de desembre de 2006, de l'empresa Aquagest Levante, entitat col·laboradora autoritzada per al subministrament d'aigua potable al municipi, complementari al certificat emés per a aquest expedient en data 15 de març de 2004, mitjançant el qual s'estima l'existència de recursos hídrics i del cabal de 82.322,10 m³/any per al proveïment del sector.   
- Informe de la Confederació Hidrogràfica del Segura, de data 11 de juliol de 2006, relatiu a la no-afecció del domini públic hidràulic de la rambla o barranc de Las Estacas.   
- Còpia de la remissió de l'Ajuntament d'Orihuela de la prospecció arqueològica efectuada en l'àmbit del sector, per a l'emissió del corresponent informe vinculant de la Direcció General de Patrimoni de la Conselleria de Cultura, Educació i Esport.  
Informes sectorials   
- Informe del Servei d'Ordenació Territorial, de l'Àrea de Conservació d'Espais Naturals, d'aquesta Conselleria de Territori i Habitatge, de data 8 de febrer de 2007, en el qual se subscriu el que a continuació es detalla:   
«L'àmbit de la zona d'estudi no es troba afectat per risc d'inundació, segons el pla d'acció territorial sobre prevenció del risc d'inundació a la Comunitat Valenciana (PATRICOVA), i per això no és exigible l'estudi d'inundabilidad per al sector. No obstant això, atenent a la informació aportada per l'organisme de conca, hauria d'advertir-se a l'Ajuntament d'Orihuela, com a promotor del Pla parcial sector Parc Comercial Las Playas, del risc d'inundabilitat assenyalat, a fi que incloga a càrrec del sector les obres de millora de drenatge de l'obra de pas de la rambla de Las Estacas».   
- Informe de la mercantil Aquagest Levante SA, de data 15 de març de 2004, en el qual se certifica:  
«Que el proveïment del nou sector situat entre l'autopista AP-7 i el PAU-3, del terme municipal d'Orihuela, serà des de la canonada de diàmetre 400 mm que transcorre per vial al sud del PAU 4 i acaba a la carretera Villamartín, la qual està suficientment capacitada per a abastir les dotacions d'aigua que demanen les unitats d'execució que permet la superfície del sector.  
Que l'Ajuntament d'Orihuela és membre mancomunat de ple dret de la Mancomunitat dels Canales del Taibilla, organisme que proveeix d'aigua potable a alta la zona costanera del terme municipal d'Orihuela, on es troba situat el sector en estudi.  
Que l'Ajuntament d'Orihuela té concedida i en servei una presa de diàmetre 700 mm que garanteix suficientment la demanda de cabals de la zona costanera, incloent el desenvolupament del sector en estudi.  
Que la xarxa d'aigües residuals connectarà amb els col·lectors generals o bombament executat per la Generalitat Valenciana, Els col·lectors discorren per vial del PAU-3 i el bombament d'aigües residuals està situat en la urbanització Zenia II.  
Les xarxes de distribució, dipòsits i la resta d'instal·lacions dissenyades en el projecte d'urbanització del pla parcial, hauran de complir la normativa i els criteris a aquest efecte establits pels serveis tècnics municipals d'Orihuela».  
- En data 13 de desembre de 2006, Aquagest Levante SA, realitza informe complementari al mencionat i detallat anteriorment, en el qual se certifica, entre altres consideracions, les següents:  
«L'Ajuntament d'Orihuela té concedida una presa de diàmetre de 700 mm, amb capacitat per a aportar 310 l/seg, la qual cosa comporta un volum anual de 9.886.160 m³.  
D'acord amb la informació facilitada, en aquest desenvolupament urbanístic per a ús comercial està previst un consum mitjà estimat de 62,65 litres/segon, per la qual cosa el consum final, una vegada conclosa la seua execució seria de 82.322,10 m³/any.  
Pel que fa al subministrament d'aigua potable, el projecte s'ajusta als criteris tècnics establits per aquests serveis, i les infraestructures de distribució d'aigua potable estan suficientment capacitades per al proveïment d'aigua potable al sector, com ja es va indicar en l'informe anterior.   
A la vista que s'ha realitzat una connexió de la presa d'Orihuela amb la conducció d'aigua dessalada provinent de la dessaladora de San Pedro del Pinatar, una vegada, estiga en funcionament, i sempre que es destinen part dels cabals a proveïment, com així sembla, es considera que hi haurà volum suficient per a proveir les demandes de l'esmentat sector».   
- Informe de la Confederació Hidrogràfica del Segura, de juliol de 2006, en el qual se subscriu el següent:   
«El sector es troba enfront d'un tram de la rambla de Las Estacas situat al nord d'aquell. Segons els límits, observats en la documentació aportada, no es dedueix afecció al domini públic hidràulic, ni al règim de corrents de la rambla esmentada.   
No obstant això, d'acord amb els antecedents existents en aquesta comissaria d'aigües, es recorda que l'obra de pas existent sobre la rambla, aigües avall del punt del seu encreuament amb l'autovia AP-37, no té capacitat hidràulica suficient per a desaiguar l'avinguda de període de retorn de 500 anys, per la qual cosa el seu desbordament en aquesta situació podria afectar la part nord-oest del sector. En tot cas, la consideració d'aquest risc li correspon a l'administració competent en l'expedient urbanístic, la qual haurà de determinar si hi ha aquest risc i valorar-ne, si és el cas, les conseqüències i l'adopció de les limitacions i condicions que estimen pertinents.  
En relació amb les noves demandes de recursos hídrics generades per l'ampliació o nova creació d'activitats derivades del desenvolupament urbanístic previst en el pla parcial, cal tenir en compte que la demanda global per a proveïment a poblacions en l'àmbit de la Confederació Hidrogràfica del Segura excedeix les assignacions previstes per a aquest ús, la qual cosa genera un important dèficit. Per tant, en les circumstàncies actuals, i fins que no es generen nous recursos procedents del dessalatge d'aigua marina d'acord amb les previsions, a curt termini, del programa AGUA, no hi ha recursos hídrics suficients per a satisfer les esmentades noves demandes.   
En el cas que es preveja una altra font de proveïment distinta del sistema de la mancomunitat dels Canales del Taibilla, la disponibilitat de recursos hídrics suficients per a atendre les noves demandes generades estarà subjecta tant a l'existència de drets inscrits en el registre d'aigües, com a la possibilitat de fer efectius els esmentats drets en funció de l'estat d'explotació del sistema hídric afectat.   
En el cas que els drets vigents estiguen adscrits a altres usos, serà necessari atendre prèviament l'autorització corresponent al canvi d'ús».  
- Informe de l'Entitat de Sanejament d'Aigües (EPSAR), de data 11 de maig de 2006, referent a la capacitat del sistema de sanejament i depuració d'Orihuela-Costa per a admetre els cabals d'aigües residuals generats pel desenvolupament del sector parc comercial Las Playas; en el qual s'indica el que a continuació es detalla:  
L'EDAR d'Orihuela-Costa dóna servei entre altres, al municipi d'Orihuela-Costa i està dissenyada per a tractar 12.000 m³/dia a l'hivern i 18.000 m³/dia a l'estiu. Actualment el cabal influent és de 7.273 m³/dia.  
Segons les dades aportades pel sol·licitant, el cabal generat previst és de 230 m³/dia.   
D'acord amb el que assenyala el RD 3.288/1978, els urbanitzadors hauran de costejar l'import d'aquelles infraestructures de sanejament i depuració que necessite l'actuació.  
El cost estimat d'aquest suplement d'infraestructures és de 163,30 € per habitant equivalent, sent un habitant aquell que ocasiona un abocament de 60 gr de DBO5 per dia, o bé, genera un volum d'aigua residual de 200 litres per dia. Traduït al cas que ens ocupa i de les dades aportades, per a un cabal mitjà estimat de 230 m³/dia, comportarà una quantitat que s'haurà de pagar de 187.795 €, corresponents a 1.150 habitants equivalents.  
El referit informe conclou el que s'indica a continuació:   
Pel que assenyala anteriorment, i per al cas en què els urbanitzadors decidisquen no resoldre el sanejament i depuració de les aigües residuals generades per les seues actuacions mitjançant la construcció d'una EDAR pròpia i haja de sol·licitar en un futur la connexió a un sistema públic, aquesta Entitat de Sanejament d'Aigües informa la viabilitat del tractament en l'EDAR d'Orihuela-Costa de les aigües residuals generades pel desenvolupament del sector, sempre que es done compliment als condicionants següents:  
- En el seu dia, l'urbanitzador responsable del desenvolupament urbanístic haurà de realitzar la corresponent sol·licitud de la connexió al sistema públic de sanejament i depuració. Les obres necessàries per a la connexió de les aigües residuals a les infraestructures públiques les efectuarà el peticionari al seu compte i risc.  
- En tot cas, l'abocament generat pel desenvolupament urbanístic de referència haurà de complir els límits establits en l'ordenança municipal d'abocaments, o si no n'hi ha, en el model d'ordenança d'abocaments de l'Entitat de Sanejament a fi de preservar la integritat del sistema de sanejament i la qualitat de l'efluent. A aquest efecte, l'urbanitzador haurà de preveure que abans del punt de connexió, ha de disposar una arqueta de registre de la mateixa tipologia que la que figura en el model d'ordenança d'abocaments a la xarxa municipal de clavegueram editat per aquesta entitat de sanejament, dotada a més de guies per a la instal·lació d'una arqueta de bagants que permeta la desconnexió de l'abocament.  
- Amb anterioritat a l'execució de la connexió al sistema públic de sanejament i depuració, s'haurà d'ingressar a l'Entitat de Sanejament la quantitat resultant de 187.795 €, a l'efecte del qual haurà d'establir-se l'oportú conveni entre l'Entitat de Sanejament i l'Ajuntament d'Orihuela.  
Afeccions legals  
- En relació amb la transposició de la Directiva 92/43/CEE i la xarxa Natura 2000, no s'ha constatat l'existència en l'àmbit d'actuació de llocs d'importància comunitària denominats LIC, proposats per a formar part de la xarxa Natura 2000 ni ZEPA designades per a formar part de la xarxa Natura 2000. Tampoc hi apareixen espais naturals protegits de la Generalitat Valenciana (parc natural, paratge natural, paratge natural municipal, reserva natural, monument natural, lloc d'interés i paisatge protegit), zones humides catalogades, microreservas vegetals, forests d'utilitat pública o gestionats per l'administració, ni tampoc vies pecuàries.  
- No consta en l'expedient administratiu ni en la documentació complementària aportada durant la tramitació del present projecte, el corresponent informe vinculant de la Direcció General de Política Lingüística i Patrimoni Cultural Valencià, tal com es regula en l'article 11 de la Llei 4/1998, d'11 de juny, de patrimoni cultural valencià.   
- Respecte a la flora protegida, és destacable la presència en el sector de 4 o 5 exemplars de margalló (Chamaerops humilis). Aquesta espècie està inclosa en l'annex III de l'Ordre del 20 de desembre de 1985, de la Conselleria d'Agricultura i Pesca, sobre protecció d'espècies endèmiques o amenaçades.   
- D'altra banda, l'àmbit de l'actuació es troba pròxim a l'autopista A-37 i a viari de sistema general. Per tant el pla parcial ha de tenir en compte el que estableix la Llei 6/1991, de 27 de març, de la Generalitat Valenciana, de carreteres de la Comunitat Valenciana, en especial pel que fa a les zones d'afecció de la carretera; basant-se en aquesta consideració en l'ordenació detallada proposada per al sector, s'indica que la zona verda se situarà als voltants de l'autopista, respectant els condicionants de les lleis esmentades pel que fa als usos permesos en aquestes superfícies.  
- Respecte a les afeccions produïdes pel soroll, en la Llei 7/2002, de 3 de desembre, de la Generalitat Valenciana de protecció contra la contaminació acústica, en l'article 25, s'estableix la relació de la normativa amb els instruments de planejament urbanístic. A l'efecte d'aquest article s'ha presentat un estudi de l'impacte dels sorolls procedents de l'autopista A-7. Respecte a aquest, cal destacar que la normativa considerada i, per tant, la metodologia utilitzada, no és l'establida per la Generalitat Valenciana. Això porta al fet que l'estudi establisca límits sonors i franges horàries que no coincideixen amb la legislació autonòmica assenyalada anteriorment. De totes maneres, no sembla que els nivells acústics estimats superen els establits en l'annex II de l'esmentada llei; per la qual cosa, tal com es conclou en l'estudi acústic presentat, s'haurà de mantenir la topografia del terreny actual en les parcel·les proposades, mantenint el talús existent respecte a l'autopista, i no permetre moviments de terra excepte per a l'execució de camins o sendes amb rasant adaptada al terreny, i explanacions locals per a la contracció de zones lúdiques. Paral·lelament, s'estableix que s'haurà de mantenir la densitat actual de la vegetació existent. Si per raó de les obres o altres circumstàncies es veu afectada, haurà d'escometre's la repoblació, tant per motius ambientals com per atenuació de sorolls.  
Consideracions ambientals  
Després de l'anàlisi de la cartografia temàtica de la COPUT i la visita a la zona d'actuació es dedueix que els aspectes ambientals més rellevants per a una correcta planificació ambiental són:  
- En general es tracta d'una zona de cultius abandonats, amb presència de vegetació invasora, nitròfila i ruderar. La presència d'espècies de matoll termomediterrani és escassa, i es redueix a alguns exemplars aïllats de Pistacia lentiscus, Chamaerops humilis, Salsola sp., etc. Respecte a la vegetació arbòria, únicament destaca la presència d'uns quants pins blancs (Pinus halepensis) i dos garroferes (Ceratonia siliqua).   
- La forta presència d'usos antròpics en aquesta zona del terme municipal, limita la possibilitat d'ubicació de nombroses espècies animals que requerisquen la presència d'una cobertura vegetal capaç de satisfer les seues necessitats biòtiques i d'un aïllament adequat respecte a l'acció antròpica. Per la qual cosa no es té constància de l'existència d'espècies catalogades com d'especial interés o en perill d'extinció.   
- La vulnerabilitat a la contaminació d'aigües subterrànies per activitats urbanístiques es classifica com a mitjana en tota la zona d'actuació. L'adequació urbanística d'aquesta categoria de terrenys és compatible amb els usos residencials intensius i extensius, presentant limitacions per als usos industrials. Qualsevol activitat o ús en aquestes zones ha de tenir resolt el tractament controlat dels residus d'aquesta.  
- En l'estudi hidrològic presentat corresponent a un tub de drenatge per als sectors PAU-3 i parc comercial Las Playas, s'especifica que aquest, situat al sud del PAU 3, recollirà les aigües pluvials d'ambdós projectes esmentats; i que es troba connectat al llit d'una rambla existent, i fonamentalment el seu funcionament és hidràulic perquè les aigües de pluja tinguen continuïtat a través de la rambla referida. No obstant això, haurà d'aportar-se l'autorització de l'esmentat abocament per part de la Confederació Hidrogràfica del Segura.  
- Respecte al sòl forestal, s'ha consultat l'Inventari forestal de la Comunitat Valenciana que forma part del Pla general d'ordenació forestal de la Comunitat Valenciana, aprovat per Decret 106/2004, de 25 de juny de 2004, del Consell de la Generalitat. Segons aquesta cartografia (E= 1:10.000), tres taques, uns 3.000 m² en total (1,29% del sector), corresponen a sòl forestal. Encara que aquestes taques no s'anomenen en l'estudi d'mpacte ambiental, aquestes superfícies es troben en un estat de degradació semblant a la resta del sector per la qual cosa no es considera rellevant la inclusió d'aquestes en la zona d'actuació. En qualsevol cas, s'haurien de trasplantar exemplars arboris o arbustius d'aquestes superfícies a zones verdes o àrees annexes.  
Consideracions jurídiques  
1. El projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental prèvia a la resolució administrativa que s'adopte per a l'aprovació definitiva d'aquell, segons es desprén de l'article 5é de la Llei d'impacte ambiental i concordants del reglament d'aquesta, annex I, apartat 8.g del Decret 162/1990, de 15 d'octubre, modificat pel Decret 32/2006, de 10 de març, del Consell de la Generalitat.  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental, en la Llei 2/1989, de 3 de març, de la Generalitat Valenciana i en les altres disposicions que hi són d'aplicació.  
3. L'article 8.3.C, del Decret 137/2006, de 29 de setembre, del Consell de la Generalitat, pel qual aprova el Reglament orgànic i funcional de la Conselleria de Territori i Habitatge, atribueix a la Secretaria Autonòmica la competència sobre l'avaluació d'impacte ambiental.  
Per tant, i basant-se en tot l'anterior, fent ús de les facultats que tinc legalment atribuïdes, formule la següent:  
Declaració d'impacte ambiental  
Primer  
S'estima acceptable, només a l'efecte ambiental i sense perjudici de l'obtenció prèvia de les autoritzacions sectorials que hi són d'aplicació, el Pla parcial d'ordenació modificatiu del Pla general municipal d'ordenació urbana d'Orihuela (Alacant), sempre que aquest es desenvolupe d'acord amb el que estableix la documentació presentada fins a la data, amb els informes sectorials emesos al respecte, i amb els condicionants establits a continuació.  
Segon  
Se supedita l'execució de l'esmentat projecte al compliment dels condicionants que es desenvolupen a continuació:   
1. En compliment de l'article 11 de la Llei 4/1998, d'11 de juny, del patrimoni cultural valencià, haurà d'obtenir-se informe favorable de la Direcció General de Política Lingüística i Patrimoni Cultural Valencià, i complir les determinacions que si és el cas continga l'esmentat informe preceptiu i vinculant. En cas que l'esmentat informe resulte desfavorable, així s'haurà d'entendre aquesta declaració.   
2. Haurà d'obtenir-se informe favorable de l'estudi acústic presentat, basant-se en el compliment del que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica; complint a totes les determinacions que, si és el cas, continga aquest.  
3. S'haurà de complir als condicionants especificats en l'informe elaborat per l'entitat de Sanejament d'Aigües, de data 11 de maig de 2006, relatius a la viabilitat en l'EDAR d'Orihuela-Costa, pel que fa al tractament de les aigües residuals generades pel desenvolupament de l'actuació.  
4. D'acord amb el que s'ha especificat en l'informe elaborat pel Servei d'Ordenació Territorial d'aquesta Conselleria, de data 8 de febrer de 2007, haurà d'efectuar-se un projecte de millora de drenatge de l'obra de pas de la rambla de Las Estacas; el qual, serà avaluat per l'organisme competent en la matèria prèviament al desenvolupament d'aquest sector i executat abans del desenvolupament d'aquest.   
5. Haurà d'obtenir-se informe favorable de la Confederació Hidrogràfica del Segura relatiu a la disponibilitat efectiva de recursos hídrics en quantitat i qualitat suficient per a la previsió dels consums que es desprenen del desenvolupament de l'actuació plantejada. No obstant això, en el cas que es preveja una altra font de proveïment distinta del sistema de la mancomunitat dels Canales del Taibilla, la disponibilitat de recursos hídrics suficients per a atendre les noves demandes generades estarà subjecta tant a l'existència de drets inscrits en el Registre d'aigües, com a la possibilitat de fer efectius els esmentats drets en funció de l'estat d'explotació del sistema hídric afectat; tal com consta en l'informe remés de la Confederació Hidrogràfica del Segura, de juliol de 2006.  
6. Haurà d'obtenir-se, de conformitat amb el que preveu el Reial decret legislatiu 1/2001, de 20 de juliol, pel qual s'aprova el Text refós de la llei d'aigües, informe favorable de la Confederació Hidrogràfica del Segura relatiu a l'autorització d'abocament de les aigües pluvials a la rambla a què es fa menció en l'estudi hidrològic presentat.  
7. Atés que la zona nord del sector es troba plantejada dins dels 100 metres de policia del barranc de Las Estacas, prèviament a l'aprovació definitiva del projecte, s'haurà d'obtenir autorització de la Confederació Hidrogràfica del Segura, en la qual s'accepte l'ordenació proposada.   
8. Per a l'enjardinament de les zones verdes i la restauració de terrenys afectats per l'actuació, s'hauran d'emprar espècies vegetals autòctones típiques del paisatge mediterrani. Així mateix, tal com es desprén de l'informe sobre el tractament que es realitzarà als exemplars de Chamaerops humilis, Ceratonia siliqua i Pinus halepensis que queden a l'interior del sector, aquests s'hauran d'integrar en les zones verdes previstes quan es troben inclosos en el seu àmbit, i en cas contrari es trasplantaran a les zones verdes projectades.  
9. El material necessari per a realitzar les explanacions o farciments del sector haurà de provenir de pedrera o zona de préstec autoritzada, havent de disposar de certificat en què s'especifique l'origen dels materials, es justifique el volum necessari i la capacitat de la zona de préstec per a atendre la demanda generada. Havent de disposar de les autoritzacions sectorials preceptives.  
10. La terra vegetal extreta durant la fase de moviment de terres, i que siga susceptible d'aprofitament, s'haurà de mantenir en condicions agrícoles adequades i s'haurà de destinar al farciment de les zones verdes previstes en l'actuació o, si no n'hi ha, a altres àrees del municipi on siga susceptible la utilització d'aquesta.  
11. Els aspectes concernents a les mesures preventives i correctores derivades del compliment de les ordenances municipals, de la legislació sectorial d'aplicació vigent, les mesures establides en aquest condicionat, les establides en l'estudi d'impacte ambiental i les labors de vigilància a incloure en el programa de vigilància ambiental, s'hauran d'incorporar al preceptiu projecte d'urbanització i s'hauran de valorar i proveir pressupostàriament les despeses derivades del compliment d'aquestes.  
Tercer  
Es notifica a les persones interessades que contra aquesta resolució, per no ser un acte definitiu en via administrativa no s'hi pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret i interessos estimen pertinents.  
Quart  
Aquesta declaració d'impacte ambiental es publicarà en el Diari Oficial de la Generalitat Valenciana d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
València, 28 de febrer de 2007.- La secretària autonòmica de Territori i Medi Ambient: Cristina Serrano Mateo.  
Declaració d'impacte ambiental  
Expedient: 70/05-AIA  
Títol: Construcció d'explotació porcina d'encebament  
Promotor: Funerària Adell CB   
Autoritat substantiva: Ajuntament de Morella (Castelló)  
Objecte del projecte: Obtenció de la llicència d'activitat per a l'inici d'activitat de l'explotació porcina d'engreixament  
Localització: Masia d'en Ros, partida Coll i Moll, polígon 59, parcel·la 3, del terme municipal de Morella (Castelló)  
Descripció del projecte  
1. Descripció de les característiques més rellevants del projecte  
Es pretén obtenir la llicència d'activitat per a la construcció d'una explotació porcina d'encebament, les característiques de la qual, segons la documentació aportada, són les següents:   
La granja porcina que pretén construir-se tindrà una capacitat per a 1.062 porcs d'encebament, consta de dos edificis i instal·lacions annexes; i s'emplaça sobre una parcel·la de 60.000 m² de superfície.  
La nau primera té capacitat per a 1.062 porcs, i la segona, destinada entre altres funcions, a llatzaret, tindrà capacitat per a 64 animals.   
Els porcells entraran en l'explotació amb un pes aproximat de 15-20 kg, i hi romanen uns 4 mesos, fins que assoleixen un pes de 90-100 kg, moment després del qual són venuts per al posterior trasllat d'aquests a l'escorxador.   
En la primera nau, de dimensions 1.123,2 m² (78 x 14,4 m); el sòl de les cel·les estarà format per una reixeta o slat de formigó; i es disposa d'una trapa de 0,75 m de profunditat per a emmagatzemament del fem; i la capacitat total d'emmagatzemament de l'edifici és de 795 m³; aquestes trapes estaran connectades amb una bassa exterior de 105 m³ (15 x 3,5 x 2); des de la qual, periòdicament, seran retirats mitjançant un camió cisterna.   
S'instal·laran en un extrem exterior de l'edifici 3 sitges de pinso de 12.000 kg cadascuna.   
Un segon edifici estarà destinat a llatzaret, oficina, vestidor i lavabos; tenint unes dimensions de 112 m² (28 x 4 m).  
En la zona destinada a llatzaret el sòl estarà format per reixeta de formigó sobre un trapa de 0,75 metres de profunditat, per a efectuar l'emmagatzemament del fem.  
El volum total anual de fem serà de 2.283,3 m³ (equivalent a una producció mensual de 190,3 m³). Tenint en compte que la capacitat d'emmagatzemament total del primer edifici (de producció) és de 795 m³, i que la de la bassa exterior és de 105 m³; la capacitat d'emmagatzemament en l'explotació correspon aproximadament a 4,7 mesos; per la qual cosa se superen els tres mesos mínims exigits en la legislació vigent en la matèria.  
En l'estudi d'impacte ambiental es fa referència a l'aplicació d'un tractament al purí generat, previ a la retirada d'aquest de l'explotació, que en reduïsca la càrrega contaminant, i la producció de males olors, fonamentalment.  
El fem produït serà utilitzat com a adob orgànic; i es fa referència al fet que segons el que s'especifica el Reial decret 261/1996, sobre protecció de les aigües contra la contaminació produïda per nitrats procedents de fonts agràries, l'Ordre de 29 de març de 2000, de la Conselleria d'Agricultura, Pesca i Alimentació; com també el Decret 13/2000, de 25 de gener, del Govern Valencià, es considerarà la recomanació de no sobrepassar l'aplicació de 170 kg de nitrogen per hectàrea i any.   
L'aplicació concreta del purí com a adob orgànic, s'indica que s'efectuarà a la parcel·la 3 del polígon 59 (Masia d'en Ros), de 137,93 ha de superfície, de les quals, 69,19 corresponen a cultiu de fruiters de secà i pastiu no natural (superfície disponible); i bosc baix i improductiu, 68,74 hectàrees. Aplicant-se el fem únicament en zones destinades a cultius i pastius no naturals; i s'adjunta compromís d'acceptació del fem pel propietari (subscrit en data desembre de 2004).   
Pel que fa a la distribució del fem sobre el terreny, en l'estudi remés, s'indica que es respectaran les distàncies mínimes establides de 100 metres respecte a altres explotacions del grup primer, i 200 metres respecte a explotacions pertanyents a la resta de grups i als nuclis urbans.   
Els cadàvers que es produïsquen en l'explotació seran retirats a un edifici de recollida municipal; des d'on són retirats periòdicament per una empresa autoritzada.  
L'aigua procedirà d'un brollador localitzat en la mateixa finca.   
L'explotació es localitza a unes distàncies aproximades de 2,5 km respecte al nucli urbà de Morella, més d'1 km a altres explotacions porcines existents, més de 2 km respecte a un centre pertanyent al Grup Especial, i al voltant de 210 metres de la carretera comarcal CV-12.   
Tramitació administrativa  
1. Informació pública  
L'expedient es va iniciar el 12 de maig de 2005, amb la remissió per part de l'Ajuntament de Morella de l'estudi d'impacte ambiental i expedient administratiu municipal.   
La informació pública s'ha realitzat mitjançant la publicació en el BOP núm. 46, de 16 d'abril de 2005; com també la notificació als veïns limítrofs a l'activitat, sense que s'hi hagen presentat al·legacions.  
Informes sectorials  
L'expedient municipal remés per l'Ajuntament inclou els informes següents:  
- Autorització prèvia del Servei Territorial de Planificació i Ordenació Territorial de Castelló (Resolució de 6 d'octubre de 2004, expedient 20040586-FB); incloent-se informe favorable del director general de Modernització d'Infraestructures Agràries i Desenvolupament Rural, de la Conselleria d'Agricultura, Pesca i Alimentació (de data 5 de juliol de 2004), en el qual s'indica:   
- «Segons el que disposa l'article 5 del RD 324/2000 i en l'article únic del RD 3483/2000 haurà de dotar-se la instal·lació referida de:  
- Sistema eficaç de desinfecció (gual sanitari) de les rodes dels vehicles que entren o isquen de l'explotació en els accessos a aquesta com també sistema apropiat per a desinfecció de la resta del vehicle.  
- Tancament de l'explotació (tanca perimetral) i sistemes de protecció contra possibles transmissions de malalties (tela antiocells o malla metàl·lica en finestres i buits).   
- Disposició d'utillatge i equip que possibilite una eficaç desinfecció, desinsectació i desratització.  
- Disposar de sistema de recollida o tractament i eliminació de cadàvers, amb suficients garanties sanitàries i de protecció del medi ambient.   
- Adequat llatzaret per a l'observació i segrest dels animals.  
- Mesures higienicosanitàries necessàries perquè el personal i utillatge de l'explotació no puguen transmetre malalties.  
- Utillatges de neteja, maneig i vestidor d'ús exclusiu en l'explotació.  
- Pediluvis o altres mitjans d'eficàcia semblants, a l'entrada de locals, naus o parcs.  
- Disposar d'un llibre de visites on s'anoten totes les que es produïsquen i el número de les matrícules dels vehicles que hagen entrat en l'explotació.  
- Disposar de basses de fem encerclades i impermeabilitzades, naturalment o artificialment, que eviten el risc de filtració i contaminació de les aigües superficials i subterrànies, assegurant que s'impedisquen pèrdues per desembassament o per inestabilitat geotècnica, amb la grandària necessària per a poder emmagatzemar la producció d'almenys tres mesos, que permeta la gestió adequada d'aquests.  
- Disposició de les instal·lacions del global de l'explotació de manera que es complisquen els requisits de benestar animal establit pel RD 1135/2002, relatiu a les normes mínimes per a la protecció de porcs.   
Per la qual cosa s'emet informe favorable de l'autorització prèvia de la construcció de l'explotació porcina sol·licitada, supeditant aquesta al compliment dels requisits d'infraestructura sanitària indicats en el paràgraf anterior".   
- Certificat de l'Acaldia, a data 16 de febrer de 2005, en el qual s'indica que: "En la data no s'han iniciat els treballs de construcció de la granja, i no s'ha desenvolupat per tant l'activitat".  
- Informe favorable de l'arquitecte municipal  
- Informe favorable del cap local de sanitat  
- Informe sanitari favorable  
2. Peticions d'informes sectorials i documentació complementària  
- Amb data eixida 23 de maig de 2005 (número de registre: 12567), s'efectua requeriment de documentació complementària al promotor, a través de l'Ajuntament de Morella, relativa als apartats següents:   
- Projecte d'activitat; tal com estableix l'article 21 del Decret 162/90, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
- Informe vinculant de conformitat del projecte amb la normativa de protecció del patrimoni cultural, establit en l'article 11 de la Llei 4/1998, d'11 de juny, de patrimoni cultural valencià.  
- Informe favorable de l'organisme de conca competent, sobre la disponibilitat i compatibilitat de l'increment del consum d'aigua derivat de la implantació de l'ús previst en el projecte, amb les previsions dels plans hidrològics, a més de la no-afecció o menyscabament a altres usos existents legalment implantats, establits en l'article 19 de la Llei 4/2004, de 30 de juny, de la Generalitat, d'ordenació del territori i protecció del paisatge.  
- El 10 de juny de 2005, l'Ajuntament de Morella remet una còpia del projecte d'activitat.  
- El 31 d'octubre de 2005, l'Ajuntament de Morella remet a aquest Servei documentació constituïda per còpia de les sol·licituds d'informes la Conselleria de Cultura, Educació i Esport (data d'entrada en l'esmentada Conselleria el 18 de febrer de 2005), i a la Confederació de l'Ebre (registre d'entrada en l'esmentada confederació, número 4251, de 18 de febrer de 2005); basant-se en el requeriment efectuat de data 23 de maig de 2005, en el paràgraf anteriorment citat.   
Afeccions legals  
El sòl on se situa l'explotació es qualifica com a sòl no urbanitzable segons el PGOU de Morella.   
El projecte no afecta cap espai natural protegit de la província de Castelló ni cap espai natural actualment inclòs en l'àmbit de plans d'ordenació dels recursos naturals o plans rectors d'ús i gestió aprovats, en tramitació o en redacció, o alguna altra figura reglamentada en desenvolupament de la Llei 11/94, d'espais naturals protegits de la Comunitat Valenciana.  
El municipi de Morella no està considerat com a zona vulnerable segons el Decret 13/2000, de 25 de gener, del Govern Valencià, pel qual es designen, en l'àmbit de la Comunitat Valenciana, determinats municipis com a zones vulnerables a la contaminació de les aigües per nitrats procedents de fonts agràries.   
El municipi de Morella està inclòs en els LIC Tinença de Benifassà, Turmell i Vallivana, l'Alt Maestrat i riu Bergants, inclosos en la xarxa d'espais naturals aprovats pel Govern Valencià per a la inclusió d'aquests en la xarxa Natura 2000, d'acord amb el que disposa la Directiva 92/43/CEE, d'hàbitats. La superfície afectada per l'actuació no està inclosa en els LIC anteriorment citats.  
Consideracions ambientals  
1. Elements ambientals que poden veure's afectats de forma important pel projecte. Identificació i valoració d'impactes.  
En l'estudi d'impacte ambiental s'ha efectuat una descripció de les característiques ambientals de la zona, des del punt de vista de la climatologia, edafologia, hidrologia, vegetació, fauna i paisatge.   
L'explotació es localitza en un entorn agrícola i ramader, quedant integrada paisatgísticament en la zona on se situa. Així mateix, el projecte no afecta camins ramaders, ni tampoc afecta comunitats botàniques o faunístiques d'especial interés ambiental o espècies protegides, endèmiques, en perill d'extinció o de distribució escassa o puntual en el context provincial de la Comunitat Valenciana.  
S'han identificat les accions susceptibles de produir impacte sobre el medi, distingint-se entre la fase de construcció i la de funcionament; sent els elements més destacables els següents:  
- Durant la fase de construcció:   
- Desbrossament del terreny i explanació de la superfície que ha de ser ocupada pel nou edifici.  
- Acumulació de materials procedents de l'esmentat desbrossament.  
- Sorolls produïts durant la construcció.  
- Respecte a la fase de funcionament:  
- Impacte visual produït per les construccions de l'explotació.  
- Risc de transmissió de malalties pels vehicles que accedisquen a l'explotació.  
- Risc de transmissió de malalties per l'entrada de persones alienes a l'explotació.   
- Accés a l'interior de l'explotació d'animals que puguen ser vectors de malalties.  
- Risc de producció de males olors causades pels cadàvers que es generen en l'explotació.  
- Contaminació del sòl produïda per fuites en les trapes d'emmagatzemament de residus.  
- Olors produïdes en el moment de buidar les trapes d'emmagatzemament de residus.  
- Sorolls produïts per l'activitat.  
- Contaminació d'aigües i sòls on s'aplica el fem com a adob orgànic.   
- Possible toxicitat a llarg termini dels sòls on s'aplica el fem com a adob.  
Per a valorar qualitativament les possibles alteracions derivades fonamentalment de l'ampliació de l'activitat ramadera, s'ha valorat i identificat l'efecte que provocaria les diverses accions mitjançant una sèrie de paràmetres i variables. Encara que, posteriorment, no s'ha efectuat una valoració global dels resultats, pot considerar-se l'activitat en termes generals, com a viable des del punt de vista ambiental, amb l'aplicació de les mesures correctores proposades en l'estudi d'impacte ambiental, com també amb el compliment dels condicionants exposats en aquesta declaració d'impacte ambiental.   
2. Consideracions sobre la proposta de mesures correctores i del programa de vigilància ambiental.  
En l'estudi d'impacte ambiental s'han agrupat les mesures preventives i correctores en un únic apartat, fent referència als diversos impactes que es consideren susceptibles de produir-se, basant-se en els identificats en l'apartat anterior. En termes generals, caben destacar les següents mesures proposades:   
- Finalitzada la fase de desbrossament i excavació, els materials sobrants hauran de ser transportats a l'abocador municipal d'inerts habilitat amb aquest fi al municipi de Morella.  
- Els edificis hauran de tenir un acabament d'acord amb les característiques de l'entorn on se situen.  
- Es proposa la instal·lació d'una pantalla vegetal en tot el perímetre de l'explotació, mitjançant espècies arbòries autòctones d'arbratge.  
- S'haurà de disposar d'un sistema de desinfecció (gual sanitari) per als vehicles que accedisquen a l'explotació; com també un sistema de desinfecció de la resta del vehicle, com per exemple, sistema d'aigua a pressió.  
- S'haurà de restringir l'entrada de persones alienes a l'explotació, exigint-se determinades mesures higièniques.   
- S'haurà d'efectuar una retirada immediata dels cadàvers que es produïsquen, i transportar-los al centre de recollida.   
- S'haurà d'instal·lar una tanca perimetral en l'explotació, com també malla metàl·lica en finestres i buits, amb l'objecte d'evitar l'accés a l'interior de les instal·lacions d'animals susceptibles de ser vectors portadors de malalties.   
- S'haurà d'aplicar mesures de desinsectació i desratització.   
- El fem produït haurà de ser emmagatzemat en les fosses i basses construïts amb materials impermeables, per a evitar la producció de qualsevol tipus de fuita; per a la qual cosa, els sòls i parets d'aquests seran revestits de materials impermeables.   
- Prèviament a la utilització del fem com a adob orgànic, s'haurà de realitzar un tractament d'aquest, i s'efectuaran anàlisis que permeten conéixer-ne l'eficàcia; realitzant-se una anàlisi abans del seu tractament que servisca com a referència inicial.   
- L'ús del fem s'haurà de limitar als camps de cultiu i pastius no naturals, i no es podrà utilitzar en la resta (pastius naturals).   
- A l'hora d'utilitzar el purí com a fertilitzant, s'haurà de limitar la zona d'aplicació als camps de cultiu i pastius no naturals, i evitar les proximitats de corrents d'aigua, rius, rierols, barrancs, etc., com també fonts, conduccions subterrànies d'aigua i altres possibles focus de contaminació. No se superarà la quantitat de 170 kg de N/ha i any. S'haurà de llaurar i soterrar immediatament per a evitar les possibles pèrdues de nitrogen amoniacal.  
Respecte al programa de vigilància ambiental, s'han establit de forma molt general, algunes consideracions referents als elements que hauran de ser controlats, com són els següents:   
- Prèviament a la utilització dels purins com a adob orgànic, es considera la conveniència de realitzar un informe anual per part d'una empresa; i aplicar si escau, en funció dels resultats obtinguts, les correccions oportunes al tractament.   
- S'haurà de mantenir un control per a evitar l'aplicació de dosi d'adobat superiors als 170 kg de N per hectàrea i any.   
- Es comprovarà periòdicament l'estat de la tanca perimetral i les malles dels buits.  
- Es canviarà amb la freqüència que es considere més adequada el líquid o la substància desinfectant del gual sanitari per a mantenir en òptimes condicions el poder higiènic d'aquests.   
- Comprovació de les parets i sòls de les fosses i basses, per a evitar l'aparició de possibles fuites.   
- Presentació anual d'informe referent a l'exercici de l'activitat, l'aplicació de les mesures de protecció i de restauració prescrites, dels controls realitzats i de qualsevol incidència que presente caràcter ambiental.   
Consideracions jurídiques  
1. El projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5é de la Llei d'impacte ambiental i concordants del reglament d'aquesta, annex I apartat 6.a.  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental, en la Llei 2/1989, de 3 de març, de la Generalitat Valenciana i en les altres disposicions que hi són d'aplicació.  
3. L'article 13, apartat 2, del Decret 119/2003, d'11 de juliol, del Consell de la Generalitat, pel qual aprova el Reglament orgànic i funcional de la Conselleria de Territori i Habitatge, atribueix a la Direcció General de Gestió del Medi Natural la competència sobre l'avaluació de l'impacte ambiental.   
Per tot això, i fent ús de les facultats que tinc legalment atribuïdes, formule la següent   
Declaració d'impacte ambiental  
Primer  
Estimar acceptable només a l'efecte ambiental, i sense perjudici de l'obtenció prèvia de les autoritzacions sectorials que hi són d'aplicació, la construcció de l'explotació porcina d'encebament, situada al terme municipal de Morella (Castelló), promoguda per Funerària Adell, CB, sempre que aquest es desenvolupe d'acord amb les previsions de l'estudi d'impacte ambiental i els condicionants i modificacions establits a continuació:   
Haurà de complir a les especificacions i condicionants establits en l'informe elaborat per la Conselleria d'Agricultura, Pesca i Alimentació.   
- Haurà de disposar-se, previ a la concessió de llicència d'activitat, de l'informe favorable de Patrimoni Cultural de la Conselleria de Cultura, Educació i Esport, i del respectiu informe de l'organisme de conca corresponent; i hauran de ser presentats davant d'aquesta Direcció General i davant de l'òrgan substantiu.  
- La instal·lació haurà de dissenyar-se de manera que s'evite l'entrada al recinte de vehicles de proveïment de pinsos, càrrega i descàrrega d'animals i retirada de purins, havent de realitzar-se aquestes operacions des de fora de l'explotació, segons Reial decret 324/2000, de 3 de març de 2000, pel qual s'estableixen les normes bàsiques d'ordenació de les explotacions porcines.  
- Tal com s'indica en l'estudi d'impacte ambiental, el purí haurà de ser tractat amb complex bacterià, de manera que en millore les propietats com a adob orgànic, alhora que disminuïsca la càrrega contaminant d'aquest, com també l'emissió d'olors. S'haurà de comprovar l'eficàcia del tractament de purins i se'n modificarà la manipulació o se substituirà per un altre tractament si s'observa la ineficàcia d'aquest amb la seua correcta manipulació. Amb aquest fi, haurà de dur-se a terme anàlisis abans de començar el tractament que servisquen com a referent inicial. Aquestes anàlisis hauran de presentar-se davant d'aquesta Direcció General en cas de ser requerides, podent-se aplicar, en cas de ser necessari, les correccions oportunes al tractament. Així mateix, es limitarà l'aplicació del purí a camps de cultiu i pastius no naturals, evitant les proximitats de corrents d'aigua, rius, rierols, barrancs, etc., com també fonts, conduccions subterrànies d'aigua i altres possibles focus de contaminació; no superant-se la quantitat de 170 kg de N/ha i any.   
- S'haurà de gestionar l'eliminació de cadàvers d'acord amb el que s'ha estipulat en el Reglament 1774/2002, del Parlament Europeu i del Consell de 3 d'octubre de 2002, pel qual s'estableixen les normes sanitàries aplicables als subproductes animals no destinats al consum humà; per la qual cosa haurà de disposar-se de contracte actualitzat, i subscrit per a la totalitat d'animals, de manera que estiga assegurada la retirada de cadàvers per una empresa autoritzada a aquest efecte.  
- S'haurà de disposar de gual sanitari o sistema equivalent en l'explotació, tanca perimetral, malla en buits que impedisca l'accés a l'interior de les instal·lacions d'animals que puguen ser vectors de malalties, i la resta de mesures higienicosanitàries exigides en la legislació vigent en la matèria.  
- S'haurà d'assegurar la correcta impermeabilització de les edificacions on alberguen els animals, com també de les fosses de purins.  
- Per a minimitzar el possible impacte paisatgístic que puga generar en l'entorn on se situa l'explotació, haurà d'incorporar-se una barrera vegetal constituïda per aquelles espècies arbòries i arbustives que presenten una millor adaptació a les condicions del terreny; amb la qual cosa s'obtindrà, no sols un efecte positiu sobre la qualitat visual, sinó que també s'aconseguirà un increment de la qualitat de l'aire en l'entorn.   
- L'explotació haurà de disposar de sistemes efectius d'evacuació de les aigües pluvials i sistemes de drenatge efectius en la parcel·la, amb l'objecte d'evitar entollades en les proximitats de les naus, i la generació de qualsevol tipus de lixiviat que puga resultar contaminant, en cas que es produïsca qualsevol tipus de contacte amb els residus generats en la granja.   
- Els residus zoosanitaris infecciosos i químics que puguen produir-se en l'explotació, hauran de ser manipulats i emmagatzemats degudament, acumulant-se en contenidors homologats a aquest efecte i retirats per un gestor autoritzat. Els olis lubricants usats de motors i màquines de l'explotació, es portaran a centres especialitzats per al reciclatge d'aquests.  
- S'haurà de comunicar a aquesta Direcció General qualsevol variació que es produïsca tant en el tractament, com en la destinació dels residus.  
Segon  
Notificar a les persones interessades que contra aquesta resolució, per no ser un acte definitiu en via administrativa, no s'hi pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret estimen pertinents.  
Tercer  
Publicar aquesta declaració d'impacte ambiental en el Diari Oficial de la Generalitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
València, 22 de setembre de 2006.- La directora general de Gestió del Medi Natural: Concepción Maroto Álvarez.  
Declaració d'impacte ambiental  
Expedient: 110/05 -AIA  
Títol: Millora i ampliació de pista forestal Caraita-Calibet-Jordans  
Promotor: Productes agrícoles Juan Porsellanes SAT  
Autoritat substantiva: Serveis Territorials de Medi Ambient Alacant  
Objecte del projecte: Construcció i ampliació pista forestal  
Localització: Termes municipals de Millena I Benillup (Alacant)  
Descripció del projecte  
1. Descripció de les característiques més rellevants del projecte  
El projecte preveu les actuacions següents.  
1. Millora de 1500 metres de pista forestal a la qual s'accedeix per la carretera comarcal CV-704 al terme municipal de Millena i que actualment està ressenyada cadastralment com a camí de servei. L'esmentada millora inclou l'ampliació de la pista fins a obtenir una amplària de pista de quatre metres juntament amb les actuacions necessàries per a la disminució del pendent.  
2. Execució de pista forestal de nou traçat que disposarà de 400 metres de longitud, un ample de camí de 4 metres i un desnivell total de 5 metres.  
Les obres projectades preveuran les actuacions següents:  
- Eliminació de la vegetació.  
- Poda de vegetació i neteja de cunetes.  
- Execució de desmunts i terraplens per mitjà de retroexcavadora amb martell hidràulic.  
- Anivellament i consolidació del ferm de la pista.  
- Construcció de sobreeixidors d'evacuació d'aigua de pluja.  
- Construcció de mur de protecció.  
Tramitació administrativa  
1. Informació pública. Remissió de l'expedient  
L'estudi d'impacte ambiental d'ampliació i millora de la pista forestal Caraita-Calibet-Jordan va tenir entrada en els Serveis Centrals de la Conselleria de Territori i Habitatge el dia 29 de juny de 2005.   
La informació pública es va realitzar mitjançant anunci en el Diari Oficial de la Generalitat Valenciana del dia 26 de maig de 2006 i mitjançant un edicte exposat en el tauler d'anuncis de l'Ajuntament de Millena. Durant el període d'informació pública no s'hi van presentar al·legacions segons consta en el certificat emés per l'Ajuntament de Millena.  
Informes sectorials  
L'expedient conté:  
- Informe urbanístic de l'Ajuntament de Millena.  
- Informe del Servei Territorial de Medi Ambient d'Alacant.  
Afeccions legals  
Les actuacions proposades es realitzaran en sòl no urbanitzable de règim comú segons consta en informe urbanístic emés pel tècnic municipal de l'Ajuntament de Millena.   
La construcció i remodelació de les pistes forestals es desenvolupen en sòl forestal sense afectar forest d'utilitat pública.  
L'activitat proposada no afecta cap espai protegit de la província d'Alacant ni cap espai natural actualment inclòs en l'àmbit de plans d'ordenació o plans rectors d'ús i gestió aprovats.   
Consideracions ambientals  
1. Elements ambientals que poden veure's afectats de forma important pel projecte d'activitat  
La zona objecte de l'actuació es localitza als termes municipals de Millena i Benillup a la comarca del Comptat dins d'una zona eminentment forestal les característiques més rellevants de la qual són els elevats pendents, l'alt risc de lliscament en part del traçat i un risc d'erosió potencial molt alt segons es mostra en plànols adjunts a l'estudi d'impacte ambiental.  
Els elements ambientals que es veuran previsiblement afectats pel projecte proposat són: aigua, aire, sòl, fauna, vegetació, paisatge i medi social.  
2. Identificació i valoració d'impactes  
L'estudi d'impacte ambiental descriu i valora els impactes següents:  
A. En la fase d'execució:  
Els tractaments silvícoles produiran com a impactes més significatius els següents:  
- Increment de l'erosió del sòl: efecte de signe negatiu qualificat com a sever.  
- Destrucció i pèrdua de l'hàbitat de la fauna: impacte negatiu de valor moderat.  
El moviment de terres produirà, entre altres, els següents impactes qualificats com de signe negatiu i severs:  
- Compactació i modificació de l'estructura del sòl.  
- Emissió de partícules a l'atmosfera a causa del transport de residus per part de la maquinària pesant.  
B. En la fase d'explotació:  
- Compactació del sòl: impacte de signe negatiu valorat com sever.  
- Abocaments accidentals i emissions a l'atmosfera per part dels vehicles: impactes de signe negatiu qualificats com a severs.  
- Incorporació de matèria orgànica al sòl i protecció enfront de l'escorriment superficial: impactes de signe positiu d'intensitat moderada.  
3. Consideracions sobre la proposta de mesures protectores, correctores i programa de vigilància ambiental  
L'estudi d'impacte ambiental proposa les mesures correctores següents:  
- Realització de tractaments silvícoles en època de desocupació en el creixement vegetatiu evitant danys innecessaris.  
- Incorporació al sòl forestal circumdant dels residus vegetals generats previ estellat mecànic i retirada dels no aprofitables.  
- Evitar abocaments de combustible i olis.  
- No realitzar treballs en època de cria.  
- Manteniment adequat de la maquinària  
- Limitació de la circulació de la maquinària a pistes i camins forestals.  
El programa de vigilància ambiental es basa en la verificació i comprovació de les mesures correctores proposades.  
Es considera que les mesures correctores proposades són insuficients considerant l'extrema fragilitat i erosionabilitat del terreny.  
   
Així mateix es considera que l'estudi no proposa mesures addicionals al projecte original en el cas de l'aparició de fenòmens erosius o l'aparició en la zona de valors biòtics o arqueològics a protegir.   
Es considera que l'estudi obvia el necessari compliment de les disposicions que s'ha de seguir en prevenció de l'aparició d'incendis forestals a conseqüència de les obres i treballs que s'han de realitzar en terrenys forestals.  
Com a conseqüència de les incompletes mesures correctores proposades, el programa de vigilància ambiental resulta insuficient.   
Consideracions jurídiques  
1. El projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental prèvia a la resolució administrativa que s'adopte per a l'aprovació definitiva d'aquell, segons es desprén de l'article 5é de la Llei d'impacte ambiental i concordants del reglament d'aquesta.  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental, en la Llei 2/1989, de 3 de març, de la Generalitat Valenciana, i en les altres disposicions que hi són d'aplicació.  
3. L'article 13, apartat 2, del Decret 119/2003, d'11 de juliol, del Consell de la Generalitat, pel qual aprova el Reglament orgànic i funcional de la Conselleria de Territori i Habitatge, atribueix a la Direcció General de Gestió del Medi Natural la competència sobre l'avaluació de l'impacte ambiental.  
Per tot l'anterior formule la següent:  
Declaració d'impacte ambiental  
Atés que part del traçat proposat que es pretén executar té com a objectiu principal, a més de facilitar l'accés als terrenys del promotor, donar un nou accés als masos que es troben en els esmentats terrenys.  
Atés que les esmentades edificacions ja tenen camins d'accés per mitjà d'altres camins secundaris.  
Atés que la pista que es pretén modificar presenta signes alarmants d'erosió.  
Atés l'informe desfavorable emés per tècnics dels Serveis de Medi Ambient d'Alacant el dia 6 de febrer de 2006 en el qual s'assenyala:  
1. Que el barranc de Caraïta en el tram afectat està excavat sobre margues molt poc consolidades (per tant molt erosionables), en els que qualsevol actuació poc inadequada pot generar greus problemes d'inestabilitat i erosió.  
2. La presència d'espècies de flora protegida com Cytisus heterochrous i Quercus rotundifolia, i endemismes iberollevantins com són Ononis fruticosa subs.Microphylla i Coris monspeliensis subs. Fontqueri.  
3. La presència de fauna catalogada tal com mostra l'estudi d'impacte ambiental.  
Es resol:   
Primer  
Estimar no acceptable, només a l'efecte ambiental, el projecte millora i ampliació de la pista Caraita-Calibet-Jordan (Millena).   
Segon  
Notificar a les persones interessades que contra aquesta resolució, per no ser un acte definitiu en via administrativa, no s'hi pot interposar cap recurs; la qual cosa no és inconvenient perquè puguen utilitzar els mitjans que en defensa del seu dret estimen pertinents.   
Tercer  
Publicar aquesta declaració d'impacte ambiental en el Diari Oficial de la Generalitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
València, 25 de setembre de 2006.- La directora general de Gestió del Medi Natural: Concepción Maroto Álvarez  
Declaració d'impacte ambiental  
Expedient: 323-2006-AIA  
Títol: Central de cogeneració amb turbina de gas i recuperació de gasos de fuita per a generació de vapor, oli tèrmic i aigua calenta.   
Activitat: Cogeneració.  
Promotor: Cogeneración RWE Alcan SL.  
Localització: CV-50 (Carretera Tavernes-Llíria) km 18.2, Alzira (València)  
Òrgan Substantiu: Direcció General d'Energia  
Descripció del projecte  
L'objecte del projecte és la instal·lació d'una central de cogeneració amb turbina de gas i recuperació de vapor, oli tèrmic i aigua calenta que es construirà en les instal·lacions on la mercantil Alcan Packaging Alzira SAU desenvolupa la seua activitat (preparació i impressió de paper i cartó).  
La instal·lació es troba situada al polígon industrial la Fraca. Segons s'indica, el solar en què es troba situat el complex està en sòl qualificat com a urbà d'ús industrial. Els equips de la instal·lació de cogeneració se situaran en un edifici, identificat com a Edifici d'Energies. L'edifici està construït i consisteix en una nau (amb entresolat) exempta de 1003,34 m², amb sòl de formigó en massa remolinat i estesa de quars i antipols.  
La central de cogeneració, de cicle simple, tindrà una potència elèctrica de 5.303 KWe, subministrada per una turbina que utilitzarà com a combustible gas natural. L'energia generada es transformarà a 20 KV per a connectar amb la xarxa.   
La calor dels gasos de la turbina es recupera en tres etapes: caldera de recuperació per a escalfament d'oli tèrmic, caldera de recuperació per a escalfament de vapor i caldera de recuperació per a escalfament d'aigua.  
L'oli tèrmic (a 250 ºC) s'utilitzarà per a utilitzar en els sistemes d'assecament de tintes d'impressió de la maquinària d'Alcan Packaging Alzira. El vapor s'utilitza en 2 màquines d'absorció per a producció d'aigua freda per a refrigeració de procés i climatització de naus i oficines. L'aigua calenta s'emprarà per a calefacció. Hi ha equips alternatius de producció per a ocasions en què per criteris de rendibilitat, interesse l'ús d'aquests.  
La cogeneració és considerada una tecnologia eficient (disminució de les pèrdues energètiques per transport, major eficiència en la seua producció), i això unit a l'alt aprofitament de la calor en les diverses etapes dels equips projectats, justifiquen la instal·lació d'aquesta en la indústria a què van associats. Aquest tipus d'instal·lacions contribueix a la disminució global de les emissions de GEI i a més empra gas natural com a combustible, les emissions contaminants de la qual són menors a les d'altres combustibles. No es plantegen alternatives al projecte.   
Afeccions legals  
La instal·lació està sotmesa al règim establit per la Llei 54/1997, de 27 de novembre, del sector elèctric i al RD 436/2004, pel qual s'estableix la metodologia per a l'actualització i sistematització del règim jurídic i econòmic de l'activitat de producció d'energia en règim especial.  
La producció i distribució d'energia elèctrica, queda sotmesa al règim establit pel RD 9/2005, de 14 de gener, relatiu a sòls contaminats.   
L'activitat està catalogada com de tipus B, pel fet de ser potencialment contaminant de l'atmosfera, per la qual cosa haurà de portar registre de les emissions d'aquesta a l'atmosfera.  
Segons es regula en la Llei 7/2002, de 3 de desembre, de la Generalitat Valenciana, de protecció contra la contaminació acústica, i en el Decret 266/2004, de 3 de desembre, pel qual es desenvolupa aquesta, la indústria disposarà d'un llibre de control en què figuraran els informes corresponents a les auditories acústiques periòdiques.  
La Llei 2/1989, de 3 de març, de la Generalitat Valenciana, d'impacte ambiental, desenvolupada pel Decret 162/1990, de 15 d'octubre, modificat pel Decret 32/2006, de 10 de març, inclou com a activitat sotmesa a avaluació d'impacte ambiental les produccions d'energia hidroelèctrica, termoelèctrica i nuclear, amb l'excepció de la produïda amb grups electrògens (epígraf 2.f de l'annex I).   
Tot això, sense perjudici de les autoritzacions que escaiga obtenir d'altres organismes, de conformitat amb la normativa sectorial que hi siga d'aplicació.  
Consideracions ambientals  
L'emplaçament de la fàbrica és una parcel·la industrial a la vora de la carretera d'Alzira a Tavernes, i el camí del Barranc (barranc de la Casella), al polígon industrial la Fraca. Cal destacar que la instal·lació que ens ocupa es va a instal·lar en una nau que forma part d'una instal·lació ja autoritzada. La contornada de la zona d'actuació està dividida en parcel·les destinades fonamentalment al cultiu de cítrics. L'entorn immediat es caracteritza per l'existència de diverses infraestructures: carretera, camí, línies elèctriques.  
No s'afecta directament nucli residencial ni cap àrea protegida (és a dir, cap àrea subjecta a qualsevol tipus de protecció administrativa: ZEPA, LIC, microreserves, etc). L'afectació al paisatge queda atenuada pels pocs punts de visió des dels quals es percep la indústria, segons s'exposa. Es considera que la fauna existent, adaptada a l'antropització del medi, no serà sensible als canvis introduïts.  
L'impacte del projecte es pot agrupar en dues fases: construcció i instal·lació i funcionament.   
Durant la fase de construcció i instal·lació, es procedirà a realitzar les fonamentacions de la maquinària, solera de la sala de turbina i calderes i les estructures i suport de maquinària i muntatge de les instal·lacions elèctriques i mecàniques. L'impacte generat serà principalment soroll i emissió de partícules.  
Durant la fase de funcionament, es desenvoluparà el procés de generació d'energia elèctrica i els diversos aprofitaments de la calor. L'impacte generat serà soroll pel funcionament de la turbina; emissió de gasos de combustió; emissió de vapors d'oli originades pel venteig d'oli per a evitar sobrepressions; i residus com ara oli usat, filtres i aigües residuals de porgues de la caldera de recuperació i neteges.  
Entre les mesures preventives i correctores proposades s'inclou:  
- Control de les zones d'abassegament, eliminació adequada dels materials sobrants, no realitzar canvis d'oli i llavades de maquinària durant la fase de construcció i neteja general en finalitzar aquesta.  
- Depuració de les aigües residuals generades, en la depuradora del complex industrial d'Alcan Packaging Alzira SAU, inclosa en l'autorització ambiental integrada d'aquesta.  
- Disseny adequat de l'alçària de les xemeneies d'evacuació de la caldera i bypass.  
- Filtre electrostàtic per a depurar les emissions provinents del venteig de vapors d'olis.  
- Instal·lació de cubetes impermeabilitzats per a recollir possibles abocaments d'oli industrial, que es gestionaran per un gestor autoritzat.   
- Recollida per un gestor autoritzat dels residus generats.   
- S'exigirà que les màquines de nova adquisició certifiquen que les emissions associades compleixen la reglamentació vigent. S'adaptaran elements antivibratoris a les màquines i elements susceptibles de produir vibracions.  
- El conjunt del turbogenerador està instal·lat dins d'un contenidor acústic de xapa metàl·lica perforada i llana de vidre, per a atenuar el soroll i sobre dispositius antivibració  
- L'entrada i eixida d'aire disposen de silenciadors, com també l'aspiració de l'aire de combustió i l'eixida dels gasos de combustió.  
- Els tancaments de la nau aporten atenuació addicional.  
Com a programa de vigilància ambiental es proposa el seguiment i control dels aspectes ambientals previstos en el projecte, valorant també els impactes no previstos i si és el cas, disseny de noves mesures correctores. Es preveu, així mateix, el control per part d'un organisme de control autoritzat (OCA) de les emissions a l'atmosfera   
Tramitació administrativa  
Amb data 8 d'agost de 2006 va tenir entrada la sol·licitud d'avaluació d'impacte ambiental del projecte, realitzada per la Direcció General d'Energia a través de la Direcció Territorial de Territori i Habitatge. La documentació rebuda és la següent:  
- Projecte d'instal·lació de l'activitat, constituït per dos toms.  
- Estudi d'impacte ambiental (o tom III del projecte).   
L'escrit de sol·licitud d'avaluació d'impacte ambiental comunica que l'expedient es va sotmetre a informació pública (BOP de 10.06.2006) sense que consten al·legacions a aquest.  
Consideracions jurídiques  
L'activitat ha de sotmetre's al procediment d'avaluació d'impacte ambiental d'acord amb l'epígraf 2.f de l'annex I del Decret 162/1990, de 15 d'octubre, modificat pel Decret 32/2006, de 10 de març, pel qual s'aprova el Reglament de la Llei 2/1989, de 3 de març.  
L'expedient ha observat els tràmits previstos en el Decret 162/1990, de 15 d'octubre, del Consell de la Generalitat Valenciana pel qual s'aprova el Reglament d'impacte ambiental; en la Llei 2/89, de 3 de març, de la Generalitat Valenciana, i en les altres disposicions que hi són d'aplicació.  
L'article 5 de la Llei 2/1989, de 3 de març, atribueix a l'òrgan ambiental la competència per a la formulació de les declaracions d'impacte ambiental dels projectes a què s'aplique aquesta.   
L'article 13, apartat 2, del Decret 119/2003, d'11 de juliol, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, atribueix a la Direcció General de Gestió del Medi Natural la competència sobre l'avaluació de l'impacte ambiental.  
Per tot això, fent ús de les facultats que tinc legalment atribuïdes, formule la següent:  
Declaració d'impacte ambiental  
Primer  
Estimar acceptable, només a l'efecte ambiental el projecte d'activitat de central de cogeneració amb turbina de gas i recuperació de gasos de fuita per a generació de vapor, oli tèrmic i aigua calenta, promoguda per Cogeneración RWE Alcan SL al terme municipal d'Alzira, sempre que aquesta es desenvolupe amb les previsions de l'estudi d'impacte ambiental i del projecte tècnic.   
Segon  
Com a condicions addicionals que s'han de complir s'hi estableixen les següents:  
1. Els residus perillosos generats s'hauran d'emmagatzemar en zona coberta amb solera impermeable, i s'hauran de disposar cubetes de retenció en la zona d'emmagatzemament d'olis usats el volum de la qual siga com a mínim el de l'envàs més gran o el 10% del total (la major d'ambdues quantitats).   
2. El titular de la instal·lació estarà obligat a remetre a la Direcció General de Qualitat Ambiental l'informe de situació especificat en el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
3. A la posada en marxa de la instal·lació, i de manera periòdica, haurà de realitzar-se la preceptiva auditoria acústica, a l'efecte de comprovar el compliment dels nivells sonors establits.  
4. S'haurà de procedir al mesurament anual de les emissions a l'atmosfera dels gasos de fuita de la instal·lació, que hauran de complir els límits següents, referits a condicions normals de pressió i temperatura (1 atm i 0ºC) al 15% de O2 i en base seca: CO menor a 625 mg/Nm³, NOx (mesurat com NO2) menor a 1.000 mg/Nm³, opacitat no superior a 1 en l'escala de Ringelman.  
5. Qualsevol modificació o ampliació del projecte presentat, com també si es detectara algun impacte ambiental no previst en l'estudi d'impacte ambiental, hauran de ser comunicats a la Direcció General de Gestió del Medi Natural de la Conselleria de Territori i Habitatge que establirà, si procedeix, l'aplicació de noves mesures correctores.  
6. D'acord amb l'article 4 del VUA 0871/1986, de 28 de juny, modificat per la Llei 9/2006, de 28 d'abril, el promotor haurà de comunicar a l'òrgan ambiental (per escrit), amb la suficient antelació, la data de començament de l'execució del projecte.  
Tercer  
Notificar a les persones interessades que, contra aquesta resolució, per no ser un acte definitiu en via administrativa, no s'hi pot interposar cap recurs, la qual cosa no és inconvenient perquè puguen utilitzar els mitjans que en defensa del seu dret i interessos estimen pertinents.  
Quart  
Publicar en el Diari Oficial de la Generalitat Valenciana aquesta declaració d'impacte ambiental, d'acord amb el que disposa l'article 28 de l'esmentat Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
València, 28 de setembre de 2006.- La directora general de Gestió del Medi Natural: Concepció Maroto Álvarez.  
Declaració d'impacte ambiental  
Expedient: 327/7496-XWZ  
Títol: Indústria de fabricació de molls   
Promotor: Ibérica de suspensiones, SA  
Localització: Polígon industrial La Mina - Nules (Castelló)  
Autoritat substantiva: Direcció General de Qualitat Ambiental de la Conselleria de Territori i Habitatge de la Generalitat Valenciana  
Descripció del projecte   
1. Objecte de projecte  
Ibérica de Suspensiones, SA, és una indústria del sector siderúrgic i activitat de tractaments tèrmics i de superfícies afectada per la Llei 16/2002, d'1 de juliol, de prevenció i control integrats de la contaminació, segons el subapartat 2.6 de l'annex I (Instal·lacions per al tractament de superfície de metalls...) en les instal·lacions de la qual del polígon industrial La Mina - Nules (Castelló) realitzen l'activitat de fabricació de molls, amb una capacitat de producció tal, que resulta preceptiva l'obtenció de l'autorització ambiental integrada, motiu pel qual es redacta el projecte avaluat.  
2. Descripció de les característiques més rellevants del projecte   
La indústria es troba ja construïda i en plena activitat, per la qual cosa no procedeix analitzar l'impacte derivat de la seua construcció, sinó només el generat per la seua activitat i el produït en el desmantellament d'aquesta.   
Ibérica de Suspensiones, SA, situada en una parcel·la qualificada com a sòl urbà consolidat d'ús industrial, en la parcel·la 2328401 del polígon industrial del municipi de Nules, i va obtenir la llicència en data 10 de desembre de 1992, segons s'expressa en el certificat municipal de compatibilitat urbanística en el pla parcial sector 2 al costat de la CN-340, expedit el 18/12/03.  
La parcel·la amb una superfície de 55.000 m², dels quals 11.310 m² estan edificats, afronta al nord i est, amb altres activitats industrials.  
Es nodreix d'aigua de subministrada per FACSA tractant-la mitjançant osmosi inversa per a poder utilitzar-la en el procés i abocant les aigües residuals d'ús sanitari i industrial, com també les pluvials al col·lector municipal recentment construït.  
Les instal·lacions industrials, amb una capacitat de producció anual de 5.500.000 de molls helicoïdals (12.100 t/any), consten de diverses línies de treball, amb una sèrie de cisternes de llavada i banys, intercalades entre les diferents etapes del procés, i generen una important quantitat d'aigües residuals i banys esgotats de caràcter perillós, procedents de les diferents cisternes de tremp, revingut, rentades i neteja, sent conduïdes aquestes últimes a la depuradora, les aigües residuals industrials de la qual depurades són abocades al clavegueram municipal, al qual ha quedat connectada la indústria, i disposant de permís d'abocament.  
Tenen 35 focus d'emissió, i s'ha mesurat en 23 d'aquests. Els focus d'emissions són els procedents de les calderes, forns de reveniment i curació, els bafs de les cisternes de fosfatació, cabina de cataforesi, estufes de curació i filtres de mànegues de granallatge.  
En el seu procés industrial, l'empresa utilitza com a matèria primera exclusivament vareta d'acer, i com a productes auxiliars una àmplia gamma, alguns dels quals són de caràcter perillós, com ara dissolvents, olis de tremp, àcids fosfòric, clorhídric, nítric, etc.   
Antecedents  
En el Servei d'Avaluació d'Impacte Ambiental consta l'expedient 174/01-AIA per a l'obtenció de l'autorització administrativa de productor de residus perillosos, resolt favorablement el 3/10/2001 en el qual no s'autoritzava de cap manera l'abocament d'aquests al terreny, condicionada a la resolució d'aquest punt.  
Amb data 12 de setembre de 2006 la Direcció General de Gestió del Medi Natural dicta declaració d'impacte ambiental resolta negativament, pel fet de no tenir sistema col·lector d'abocaments.  
Tramitació administrativa  
En data 29 de març de 2005 es rep, remés per l'Àrea de Qualitat Ambiental, el projecte bàsic, l'estudi d'impacte ambiental del projecte de referència.  
En data 29 d'agost de 2005 l'Àrea de Qualitat Ambiental informa que havent-se sotmés a exposició pública en data 18 de juliol de 2005 la sol·licitud d'autorització ambiental integrada, no s'hi van presentar al·legacions a la Conselleria de Territori i Habitatge ni en l'Ajuntament, del certificat de la qual, expedit el 10 d'agost de 2005, s'hi adjunta còpia, havent transcorregut el període d'informació pública.  
La indústria va obtenir llicència d'activitat el 10 de desembre de 1992.  
En data 7 d'agost de 2006, l'Àrea de Qualitat Ambiental aporta informe de la Confederació Hidrogràfica del Xúquer, certificant la inexistència d'abocaments i certificats municipals i actes de comprovació favorables, després de les connexions dels col·lectors d'abocament al clavegueram municipal.  
En data 8 de setembre de 2006, el Servei de Control Integrat de la Contaminació sol·licita nova declaració d'impacte ambiental conseqüent amb la situació actual.  
Es considera completa la documentació remesa i s'incoa expedient d'avaluació d'impacte ambiental.  
Afeccions legals  
La indústria sol·licita l'autorització ambiental integrada que atorga la Direcció General de Qualitat Ambiental de la Conselleria de Territori i Habitatge.  
D'acord amb els articles 18, 19 i 20 de l'Ordre de 9 de setembre de 2003, de la Conselleria de Territori i Habitatge, per la qual es desenvolupa el Decret 119/2003, del Consell de la Generalitat, pel qual s'aprova el Reglament orgànic funcional de la Conselleria de Territori i Habitatge, les competències en matèria de control integrat de la contaminació, qualitat d'aigües, seguiment i control d'aquest recurs, protecció atmosfèrica i acústica, i el seguiment, control i gestió de residus s'atribueixen a la Direcció General de Qualitat Ambiental.  
El Reial decret 9/2005, de 14 de gener, sobre activitats potencialment contaminants del sòl, exigeix als titulars d'aquelles activitats incloses en la relació de l'annex I d'aquesta segons CNAE-93 rev.1 (epígraf 24,1) a remetre un informe de situació preliminar del sòl ocupat davant de l'òrgan autonòmic competent, d'acord amb l'article 3.1 de l'esmentada reglamentació.  
El Decret 266/2004, del Consell de la Generalitat, que desenvolupa la Llei 7/2002, de 3 de desembre, de la Generalitat Valenciana, de protecció contra la contaminació acústica exigeix, d'acord amb el seu article 18, la realització d'auditories acústiques a aquelles activitats susceptibles de produir sorolls i vibracions.  
Tot això, sense perjudici de les autoritzacions que procedisca obtenir d'altres organismes, de conformitat amb la normativa sectorial que hi siga d'aplicació.  
Consideracions ambientals  
1. Elements ambientals que poden veure's afectats de manera important pel projecte d'activitat.  
La indústria de tractaments tèrmics i superficials de l'acer requereix moderats consums d'aigua i energia, originant al mateix temps emissions atmosfèriques, soroll, abocaments, residus sòlids i líquids.   
Respecte al sòl i les aigües, cal assenyalar que la ubicació de la indústria està en una zona sense risc d'inundació ni de lliscament, de baixa vulnerabilitat a la contaminació de les aigües subterrànies, tot això d'acord amb la Cartografia Temàtica de la Conselleria de Territori i Habitatge de la Generalitat Valenciana.  
Atés que la situació de l'emplaçament està ja àmpliament ocupada per la indústria, en un entorn industrial totalment antropitzat, els elements ambientals més directament afectats pel seu desenvolupament podrien ser els propis del medi inert o abiòtic, ja que el medi biòtic, perceptual i social es veuran molt lleugerament afectats.   
Pel que fa a la generació de residus durant el funcionament normal i manteniment de la indústria, està previst l'emmagatzemament temporal d'aquests fins a la recollida d'aquests per un gestor extern. Per aquest motiu, només s'avaluarà la gestió intracentre dels residus per gestors per a la recollida dels residus produïts, en tractar-se de gestors autoritzats, en tenir-se, d'altra banda, prevista la gestió de residus perillosos i no perillosos.   
Sent l'abocament d'aigües residuals industrials punt fonamental que s'ha de controlar la qualitat d'aquestes, la indústria haurà d'adoptar els condicionants de l'ordenança municipal.  
2. Identificació i valoració d'impactes durant la fase de funcionament.  
L'estudi d'impacte ambiental es du a terme partint de les premisses que la instal·lació objecte de projecte està ja construïda i en ple funcionament. Així, durant la fase d'explotació, es considera que les accions que poden generar impacte (els factors d'impacte) seran únicament la generació d'emissions gasoses procedents les calderes i cabines de cataforesi i pols emesa en distints punts del procés, de residus de diferent índole, i sorolls, com també l'originat per l'abocament de les aigües residuals.  
Es conclou en l'estudi d'impacte ambiental que després de l'adopció de les corresponents mesures preventives o correctores, l'impacte en el cessament de l'actuació no necessita mesures correctores addicionals a les exposades per a recuperar les condicions originals.  
3. Consideracions sobre la proposta de mesures correctores i del programa de vigilància ambiental.  
Es proposen les condicions següents:  
Contaminació acústica. Vibracions  
Aporta els resultats del mesurament de l'afecció acústica real produïda per la indústria de referència, duta a terme per un OCA. Trobant-se punts en què se sobrepassen els límits màxims permesos, sobrepassant-se sempre els límits nocturns.   
Contaminació atmosfèrica  
La indústria disposa d'un total de 35 focus fixos d'emissió de contaminants atmosfèrics, sent aquestes emissions atmosfèriques contaminants del procés de fabricació:   
- En les calderes: els gasos de combustió del gas natural (bàsicament són partícules, NOx, CO, CO2,,ClH i probablement COV procedents del desgreixatge.  
- En la resta d'unitats: les partícules procedents de cabines de pintura i refredament i dels focus difusos de les operacions de descàrrega i trànsit de camions.  
Usos de l'aigua i contaminació hídrica  
El proveïment d'aigua de la indústria és proporcionat per FACSA. La indústria no té xarxa separativa per a la recollida d'aigües pluvials.  
Les aigües residuals produïdes per l'empresa són les aigües sanitàries, actualment gestionades a EDAR i les aigües de les unitats del procés industrial, sense connectar-se al col·lector d'abocament en mancar actualment d'EDAR l'esmentat polígon. Les aigües industrials es recullen i tracten en depuradora mitjançant procés fisicoquímic, i s'usen per a regar.  
Contaminació del sòl  
Aquest apartat està íntimament relacionat amb l'anterior per quant que l'afecció sobre les aigües podria desembocar en la contaminació del sòl i viceversa. La contaminació del subsòl és un punt que cal tenir especial control.   
Malgrat tractar-se d'una activitat potencialment contaminant del sòl, en la documentació presentada no s'avalua aquest aspecte, i s'indica que no es preveu cap tipus de contaminació subterrània.  
Residus generats  
Durant el seu funcionament normal i manteniment, la indústria genera tota una sèrie de residus: llots i aigües, olis lubricants esgotats, envasos contaminats, absorbents, fluorescents, bateries usades, paper i cartó contaminat, guants i màscares, aerosols, etc. Emmagatzemen els residus temporalment en contenidors especials, sense rebre cap tractament, en una zona projectada a aquest efecte un magatzem cobert adossada a la nau principal, fins a la recollida d'aquests per un gestor autoritzat. Els llots de les fosses sèptiques es recullen directament.  
Programa de vigilància ambiental  
Es presenta un programa de vigilància ambiental centrat en la periodicitat i mode en què han de dur-se a terme els mesuraments de les emissions i immissions gasoses i el control de la generació i gestió de residus.   
Consideracions jurídiques  
El projecte examinat constitueix, segons el que preveu l'annex I del l'apartat g) del grup 4 de l'annex 1 de la Llei 6/2001, de 8 de maig, de modificació del Reial decret legislatiu 1302/1986, de 28 de juny, d'avaluació d'impacte ambiental, un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5é de la Llei 2/89, de 3 de març, de la Generalitat Valenciana i concordants del reglament d'aquesta.   
L'expedient ha observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental modificat pel Decret 32/2006, de 10 de març, del Consell de la Generalitat; en la Llei 2/89, de 3 de març, de la Generalitat Valenciana; i en les altres disposicions que hi són d'aplicació.  
L'article 5 de la Llei 2/1989, de 3 de març, d'impacte ambiental atribueix a l'òrgan ambiental la competència en formulació la declaració d'impacte ambiental dels projectes sotmesos a aquesta.  
L'article 13, apartat 2, del Decret 119/2003, d'11 de juliol, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, atribueix a la Direcció General de Gestió del Medi Natural la competència sobre l'avaluació de l'impacte ambiental.  
Per tot això, fent ús de les facultats que tinc legalment atribuïdes, formule la següent:   
Declaració d'impacte ambiental  
Primer  
Estimar acceptable, només a l'efecte ambiental, el projecte per a la instal·lació d'una indústria per a la fabricació de molls helicoïdals, promoguda per Ibérica de Suspensiones, SA, que s'ha d'implantar en el polígon industrial La Mina, s/n, del terme municipal de Nules (Castelló), sempre que es desenvolupe d'acord amb el que estableix l'estudi d'impacte ambiental i en la documentació presentada.  
Segon  
Se supedita l'execució de l'esmentat projecte al compliment dels condicionants següents:  
1. Els contenidors i dipòsits d'emmagatzemament temporal de residus perillosos hauran de ser sòlids i resistents al tipus de residu contingut. Seran etiquetats reglamentàriament i es col·locaran, quan siguen de naturalesa líquida, cubetes de retenció de vessaments o, si no n'hi ha, els dipòsits hauran de ser de doble paret.  
2. Es disposarà de l'adequada quantitat d'absorbent no inflamable per a resoldre els xicotets vessaments accidentals. L'absorbent contaminat s'haurà de gestionar segons la naturalesa del vessament.  
3. S'haurà de complir a totes les mesures protectores i correctores recollides en l'estudi d'impacte ambiental, com també, en el programa de vigilància ambiental proposat en aquest.  
4. S'hauran d'incloure en el programa de vigilància ambiental les auditories acústiques que d'acord al Decret 266/2004, de 3 de desembre, del Consell, que desenvolupa la Llei 7/2002, de 3 de desembre, de la Generalitat Valenciana, de protecció contra la contaminació acústica.   
5. Els abocaments d'aigües residuals al clavegueram s'hauran d'adequar al que disposen les ordenances municipals a aquest efecte.  
6. Qualsevol modificació o ampliació del projecte presentat, com també si es detecta algun impacte ambiental no previst en l'estudi d'impacte ambiental, hauran de ser comunicats a la Conselleria de Territori i Habitatge, Direcció General de Gestió del Medi Natural, que establirà si escau l'aplicació de noves mesures correctores.  
Tercer  
Notificar a les persones interessades que contra aquesta resolució, per ser acte de tràmit que no posa fi al procediment ni produeix indefensió, no s'hi pot interposar cap recurs; sense perjudici d'utilitzar els mitjans que en defensa del seu dret estimen pertinents.  
Quart  
Publicar en el Diari Oficial de la Generalitat Valenciana aquesta declaració d'impacte ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
València, 28 de setembre de 2006.- La directora general de Gestió del Medi Natural: Concepción Maroto Álvarez.  
Declaració d'impacte ambiental  
Expedient: 112/04-AIA  
Títol: Ampliació d'explotació avícola  
Promotor: Avícola Sales, SL  
Autoritat substantiva: Ajuntament de les Useres (Castelló)  
Objecte del projecte: Obtenció de la llicència d'activitat per a l'ampliació de l'activitat avícola de gallines ponedores  
Localització: Paratge Ramblella, polígon 4, parcel·les 768, 769, 771 i 775, del terme municipal de les Useres (Castelló)   
Descripció del projecte  
1. Descripció de les característiques més rellevants del projecte  
Es pretén obtenir la llicència d'activitat per a l'ampliació d'una explotació avícola de posta, les característiques de la qual, segons la documentació aportada, són les que segueixen:  
L'activitat que es desenvolupa en l'explotació avícola és la producció d'ous per a consum humà, com també la seua classificació en el centre de classificació disponible. L'explotació consta de quatre naus de posta i centre de classificació, i habitatge; sent la superfície total de la parcel·la de 102.369 m².   
Es pretén l'ampliació de l'explotació, construint dues noves naus, una d'elles per a allotjament de gallines ponedores de dimensions interiors de 2.212,5 m², i una altra per a allotjament de polletes en la fase de cria-recria, amb unes dimensions de 1.350 m², i s'augmenta per tant, la capacitat d'emmagatzemament total de l'explotació a 766.772-116.392 aus.  
En la nau de posta les aus arriben a l'explotació amb una edat mitjana de 17-18 setmanes; són allotjades en gàbies disposades en files al llarg de les naus, en files de bateries de tipus compacte; i es disposa sota el sòl de la gàbia, cinta per a la recollida d'excrements mecanitzada i centralitzada a una sola cinta transportadora.  
El període de posta té una duració de 12-14 mesos, amb una producció de 260-290 ous/au/any, aproximadament.  
Després del període de posta, es venen les aus o bé se n'efectua la muda per a començar un altre període  
Els ous són recollits diàriament mitjançant sistema automàtic, a través de cinta transportadora que els porta al centre de classificació general de l'explotació, ja existent, on es classifiquen i envasen.  
En la nau de cria-recria, l'activitat que es desenvolupa és la producció de polletes per a reposició de les aus de la mateixa explotació.  
Les aus s'allotjaran en gàbies específiques, amb una edat d'un dia en les esmentades gàbies; tenint una capacitat total per a 90.000 polletes. Després d'aquest període, que sol durar 17 setmanes aproximadament, les aus són traslladades a les naus de posta, segons la programació dels lots.  
També es pretén l'ampliació del magatzem de classificació actual, amb una superfície de 800 m², i dimensions de 800 m², semblant i annex a l'existent.  
Després de l'ampliació, la superfície construïda total serà de 10.507,5 m², amb una ocupació del 12% sobre la parcel·la.  
El subministrament d'aigua, provinent de pou propi, es realitza a través de dipòsits generals d'aigua amb capacitat per a 5.000 litres/nau, a través dels quals se subministren a les línies d'abeuradors existents.  
Calculant una producció de 60 grams diaris de gallinassa per au, i un 100% d'ocupació en l'explotació, es considera una producció de 5.125 tones anuals, considerant una humitat del producte d'un 55%. Les dejeccions produïdes, són recollides mitjançant diverses cintes successives fins que són carregades en remolc, i retirades posteriorment per una empresa especialitzada en la comercialització d'aquest tipus de productes. S'adjunta en la documentació complementària contracte subscrit amb l'empresa Transaigua SL, a data 19 de gener de 2004.   
Les baixes que es produïsquen en l'explotació, seran recollides mitjançant una empresa especialitzada, i es disposa de conveni subscrit amb l'Ajuntament, i existeix al municipi un contenidor per a la recollida de cadàvers  
La distància al nucli urbà de les Useres és de 3,2 km.  
Tramitació administrativa  
1. Informació pública. Remissió de l'expedient.  
L'expedient es va iniciar el 10 de maig de 2004, amb la remissió per part de l'Ajuntament de les Useres, de còpia del projecte d'activitat, estudi d'impacte ambiental, i de l'expedient municipal.  
La informació pública s'ha realitzat mitjançant la publicació en el BOP núm. 43, de 8 d'abril de 2004, com també la notificació als veïns limítrofs a l'activitat, havent-se presentat una al·legació; no podent considerar-se de caràcter ambiental.  
2. Sol·licitud d'informes sectorials i documentació complementària  
En l'explotació es va realitzar, anteriorment a aquesta, una ampliació, per a la qual es va dictar declaració d'impacte ambiental favorable en data 26 de juny de 2001, i va quedar condicionada al compliment dels aspectes següents:  
- La gallinassa serà retirada per una empresa amb la qual se subscriu contracte de compromís de retirada.  
- S'hi haurà de construir un femer impermeabilitzat amb lleuger pendent cap a fossa de recollida de lixiviats, també impermeable, i s'haurà d'aïllar dels agents atmosfèrics, situant-lo tant allunyat com siga possible del barranc Ramblella, a una distància mínima de 30 m de l'esmentat barranc.  
- S'haurà de realitzar una plantació arbòria perimetralment a l'explotació com a pantalla vegetal, tal com es planteja en la documentació presentada.  
Per això, se sol·licita al promotor, en data 26 de juliol de 2005 (registre d'eixida 19.186) a través de l'Ajuntament de les Useres, la justificació del compliment dels condicionants anteriorment citats amb l'enviament d'una còpia al Servei d'Avaluació d'Impacte Ambiental.   
En data 26 de juliol de 2006 té lloc l'entrada en aquesta Conselleria d'un annex a l'estudi, en el qual s'inclou la documentació següent com a resposta al requeriment efectuat anteriorment:  
- Escrit subscrit per Avícolas Sales SL, en el qual es concreta la informació següent:  
- «En l'estudi d'impacte ambiental remés, estava inclòs còpia del document de retirada de la gallinassa per l'empresa Transaigua».  
- «En l'actualitat, es recull la gallinassa directament sobre remolc de l'empresa, avisant quan cal traure-la i sempre hi hapreparat un remolc per emplenar-lo. No obstant això, es preveu la construcció d'un femer, cobert i amb recollida de lixiviats, de 740 m² (nau de 60x14x5) de superfície, situat a més de 30 metres de distància del barranc la Ramblella, per a la qual cosa, s'ha sol·licitat l'autorització prèvia per a la construcció d'aquest, la instància de la qual s'hi adjunta, com també s'ha sol·licitat una subvenció a través de les línies d'ajuda per a millora de la infraestructura, ambiental, mitjançante la Conselleria d'Agricultura».  
- «S'ha realitzat plantació arbòria a base de pins en tot el perímetre de la parcel·la, de la qual s'hi adjunta document fotogràfic. L'entorn també té pins, en la part perimetral de la parcel·la contrària al barranc».  
- Còpia del model d'instància presentada a la Direcció Territorial de Planificació i Ordenació Territorial de Castelló, en referència a «la construcció de nau magatzem cobert per a guardar la gallinassa produïda en l'explotació avícola existent, amb unes dimensions de 740 m² (60x14), i una alçària màxima de 7,5 metres en carener».  
En l'escrit, entre altres qüestions, també s'indica respecte d'aquesta construcció que:  
- «L'acabament de l'edifici haurà de ser concorde amb el caràcter aïllat i rural d'aquest, que les instal·lacions són les estrictament indispensables al seu fi, amb característiques pròpies de l'entorn i del compliment de les mesures administratives ordenadores de l'activitat corresponent».   
- «L'activitat no genera efluents líquids. La gallinassa que s'emmagatzemarà prové de les naus de posta existent i actualment és retirada per una empresa especialitzada (Transaigua), encara que està previst portar-la a la planta de la Vall d'Alba o bé a la planta d'assecament, en projecte, de Tortosa».   
- «El promotor es compromet a mantenir el sòl sense construir en el seu ús agrari o amb plantació d'arbratge. Així mateix, amb caràcter previ a l'atorgament de la llicència d'obres, mitjançant inscripció registral, es vincularà totalment la superfície real de la parcel·la a la construcció, expressant les concretes limitacions a la seua divisibilitat a la construcció, expressant les concretes limitacions a la seua divisibilitat i edificabilitat imposades per l'autorització prèvia, havent de presentar en el Servei Territorial d'Urbanisme, document acreditatiu d'aquesta obligació».   
- Plànol del SIG Oleícola Español, en el qual s'ha marcat la delimitació de la parcel·la, i la ubicació de la zona en què s'efectuarà la plantació de pins.  
- Plànol en què es delimita la situació de la futura nau femer.  
- Fotografies que reflecteixen la plantació de pins realitzada fins al moment.  
Informes sectorials  
L'expedient municipal remés inclou els informes següents:   
- Informe favorable de l'arquitecte municipal, en relació amb la compatibilitat de l'actuació amb la normativa urbanística municipal.  
- Informe favorable de l'inspector veterinari d'Àrea  
- Certificat de la informació pública en què s'indica la presentació d'una al·legació, i no podrà considerar-se aquesta de caràcter ambiental.  
- Autorització prèvia del Servei Territorial de Planificació i Ordenació Territorial de la Direcció Territorial de Territori i Habitatge de Castelló.   
Afeccions legals  
D'acord amb l'expedient municipal, el sòl on se situa l'explotació es qualifica com a sòl no urbanitzable sense especial protecció, estant l'ús permés.   
L'activitat proposada no afecta cap espai natural protegit de la província de Castelló ni cap espai natural actualment inclòs en l'àmbit de plans d'ordenació dels recursos naturals o plans rectors d'ús i gestió aprovats, en tramitació o en redacció, o alguna altra figura reglamentada en desenvolupament de la Llei 11/94, d'espais naturals protegits de la Comunitat Valenciana.  
El municipi de les Useres no està considerat com a zona vulnerable segons el Decret 13/2000 de 25 de gener del Govern Valencià, pel qual es designen, en l'àmbit de la Comunitat Valenciana, determinats municipis com a zones vulnerables a la contaminació de les aigües per nitrats procedents de fonts agràries.   
Consideracions ambientals  
1. Elements ambientals que poden veure's afectats de manera important pel projecte. Identificació i valoració d'impactes.  
En l'estudi d'impacte ambiental s'efectua una descripció, un inventari ambiental molt general de l'àrea d'ubicació on s'emmarca l'explotació; des del punt de vista del sòl, vegetació, fauna, aire, hidrogeologia, i paisatge.   
S'han identificat les accions del projecte susceptibles de generar impacte, tant per a la fase de construcció de l'ampliació, com per a la de funcionament, sent alguns dels efectes susceptibles de generar-se, els següents:  
- Durant la fase de construcció:  
- Desbrossament i desmunt del terreny  
- Producció de pols per moviment de terres  
- Durant la fase de funcionament de l'explotació:   
- Ocupació del sòl  
- Producció de pols per efecte de la ventilació  
- Generació d'aigües de llavada en la granja, en finalitzar cada període, per la neteja i la desinfecció d'aquesta.  
- Generació d'excrements d'animals, i producció de baixes en l'explotació  
- Ocupació del sòl  
- Modificació del paisatge  
Per a valorar qualitativament les possibles alteracions derivades de l'ampliació de l'activitat ramadera, s'ha construït una matriu d'impactes, en la qual s'allisten els efectes que les diverses accions provocarien sobre els factors ambientals susceptibles de ser impactats; establint una sèrie de paràmetres i variables que s'han d'analitzar. No obstant això, no s'ha realitzat una valoració final del resultat global obtingut, sinó que únicament s'han concretat valoracions individuals per a cadascun dels elements considerats.   
No obstant això, pot considerar-se l'actuació com a viable des del punt de vista ambiental, amb el compliment de les mesures correctores incloses en l'estudi d'impacte ambiental, com també amb el compliment dels condicionants exposats en aquesta declaració d'impacte ambiental.   
2. Consideracions sobre la proposta de mesures correctores i programa de vigilància ambiental.  
Algunes de les mesures correctores incloses en l'estudi d'impacte ambiental són les següents:   
- Integració de les instal·lacions en l'entorn, presentant característiques concordes amb el medi en què s'integren.  
- Plantació de pantalla vegetal al voltant de l'explotació amb pins, semblants als ja existents en determinats trams de la parcel·la.  
- Instal·lació de ventiladors de baix nivell sonor, per a minimitzar la producció de sorolls.  
- Establiment de ventilació forçada adequada, de manera que s'evite la proliferació d'olors molestes.  
- Establiment de mesures sanitàries, entre les quals destaquen aquelles que eviten la producció d'olors i faciliten la neteja i desinfecció; com ara:  
- Paviment impermeable formigonat en el sòl de les naus.  
- Sistema automàtic de control de la ventilació.  
- Neteja diària mitjançant maquinària manual i desinfecció posterior amb productes desinfectants.   
Pel que fa al programa de vigilància ambiental, fa especial insistència en el compliment de les mesures correctores relacionades fonamentalment amb els aspectes relacionats amb la gallinassa generada i la gestió dels cadàvers; concretament, es proposa la retirada periòdica i immediata de la gallinassa, evitant-se abocaments incontrolats; i realitzant neteges i desinfeccions periòdiques, especialment dels llocs on es produeix la càrrega.   
Consideracions jurídiques  
1. El projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental prèvia a la resolució administrativa que s'adopte per a l'aprovació definitiva d'aquell, segons es desprén de l'article 5é de la Llei d'impacte ambiental i concordants del reglament d'aquesta, annex I apartat 1.h.  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental, en la Llei 2/1989, de 3 de març, de la Generalitat Valenciana i en les altres disposicions que hi són d'aplicació.  
3. L'article 13, apartat 2, del Decret 119/2003, d'11 de juliol, del Consell de la Generalitat, pel qual aprova el Reglament orgànic i funcional de la Conselleria de Territori i Habitatge, atribueix a la Direcció General de Gestió del Medi Natural la competència sobre l'avaluació de l'impacte ambiental.  
Per tot això, i fent ús de les facultats que tinc legalment atribuïdes, formule la següent  
Declaració d'impacte ambiental  
Primer  
Estimar acceptable, només a l'efecte ambiental i sense perjudici de l'obtenció prèvia de les autoritzacions sectorials que hi són d'aplicació, l'ampliació de l'explotació avícola situada al terme municipal de les Useres (Castelló), promoguda per Avícolas Sales SL, sempre que aquest es desenvolupe d'acord amb les previsions de l'estudi d'impacte ambiental i els condicionants i modificacions establits a continuació:   
- Haurà de disposar-se, prèviament a la concessió de llicència d'activitat, de l'informe favorable de Patrimoni Cultural de la Conselleria de Cultura, Educació i Esport, i del respectiu informe de l'organisme de conca corresponent; i hauran de ser presentats davant d'aquesta Direcció General i davant de l'òrgan substantiu.  
- Haurà de disposar-se de femer en l'explotació, tal com estableix l'article 55 de la Llei 6/2003, de 4 de març, de la Generalitat, de ramaderia de la Comunitat Valenciana, de manera que puga emmagatzemar-se la producció de gallinassa d'almenys un cicle; davant de la possibilitat que es produïsquen demores per part de l'empresa encarregada de la recollida de la gallinassa. El femer serà de formigó impermeabilitzat amb parets d'alçària suficient per a contenir la gallinassa allí acumulada, dissenyat amb lleuger pendent per a recollir els lixiviats en cubeta de recollida de lixiviats, els quals podran ser incorporats de nou al muntó per a afavorir-ne l'eliminació per evapotranspiració.  
- Es gestionarà l'eliminació de cadàvers d'acord amb el que s'ha estipulat en el Reglament 1774/2002, del Parlament Europeu i del Consell de 3 d'octubre de 2002, pel qual s'estableixen les normes sanitàries aplicables als subproductes animals no destinats al consum humà; per la qual cosa haurà de disposar-se de contracte actualitzat, i subscrit per a la totalitat d'animals, de manera que estiga assegurada la retirada de cadàvers per una empresa autoritzada a aquest efecte.  
- S'haurà de disposar de gual sanitari en l'explotació, o sistema de desinfecció equivalent; tanca perimetral; malla en buits que impedisca l'accés a l'interior de les instal·lacions d'animals que puguen ser vectors de malalties, i la resta de mesures higienicosanitàries exigides en la legislació vigent en la matèria.  
- La superfície de l'explotació que no es trobe ocupada per les edificacions haurà de mantenir-se en explotació agrària efectiva, o bé, haurà de realitzar-s'hi plantació d'arbratge.   
- S'hauran de complir als requisits establits en el Reial decret 3/2002, d'11 de gener, pel qual s'estableixen les normes mínimes de protecció de les gallines ponedores (BOE núm. 13, de 15 de gener de 2002).  
- L'activitat se sotmetrà en tot moment a tota disciplina que l'autoritat sanitària estime convenient.   
- S'haurà de comunicar a aquesta Direcció General qualsevol variació que es produïsca en el tractament i la destinació dels residus.  
Segon  
Notificar a les persones interessades que contra aquesta resolució, per no ser un acte definitiu en via administrativa, no s'hi pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret estimen pertinents.   
Tercer  
Publicar aquesta declaració d'impacte ambiental en el Diari Oficial de la Generalitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
València, 29 de setembre de 2006.- La directora general de Gestió del Medi Natural: Concepción Maroto Álvarez.